Latiflar (Toplam 11) » Скачать музыку бесплатно новинки музыки 2016-2017\nLatiflar (Toplam 11)\nПодшо эрталаб овга борар эди, рўпарасидан Афанди чиқиб қолди. Афандининг кўриниши анча ҳунук бўлганидан, подшо ходимларига буюрди: — Овнинг бошидан шундай бадбашара одам учради, бугун ов юришмайди, олиб бор зиндонга сол буни, ҳали овдан қайтганда гаплашаман бу билан! Олиб бориб Афандини зиндонга ташладилар. Аммо шу куни подшонинг ови жуда яхши юришди. подшо овдан қайтгач, Афандини чақиртириб деди: — Агар бугун овим юришмаганда, сени ўлдирар эдим, бахтинг бор экан. — Бир савол сўрасам майлими?—деди Афанди. — Сўра! — «Бахтсизлик келтиради, овим юришмайди» деб мени эрталаб қаматдингиз, аксинча, овингиз юришиб кетди. Мен ҳам бола-чақамнинг шу бугунги тирикчилиги учун бир парча нон топгани чиққан эдим, кечгача зиндонда ётиб, тирикчиликдан қолдим, бола-чақамнинг ҳоли нима кечганини билмайман. Қани, айтинг-чи, иккаламиздан қайси биримиз бахтсизлик келтирар эканмиз?*****Афанди тегирмонда буғдой торттириш учун навбат кутиб турар эди, туриб-туриб зерикди. Бошқа қоплардан ўзининг қопига ҳовучлаб буғдой сола берди. Буни кўриб тегирмончи сўради: — Нима қиляпсиз, Афанди? — Мен тентакман! — Тентак бўлсангиз, нега ўз қопингиздан олиб, бировларникига солмайсиз - деди тегирмончи. — Унда ғирт жинни бўлар эдим,— деди Афанди.*****Афанди ширакайф ҳолда ярим тунда уйга қайтибди. Охирги зинада оёғи тойилиб, пешанасидан дарча очилибди. Бир нарса қилиб эшикни очиб кириб қон оқаётган ярани ювиб нетиб ойнага қараб пластир ёпиштириб уйқуга кетибди. Тонг саҳарда шундоқ кўзини мажбурлаб очса хотини бақириб ётибди: — Майли нимага кеч келдинг, деб сўрамайман, Постел нимага қон, деб сўрамайман. Лекин жавоб бер: Нега ойим олиб берган тошойнага тўлик пластир ёпиштириб чикдинг?


Ажримларга даво бор! - Hidoyat.uz\nАжримларга даво бор!\nАсосий саҳифа Мақолалар Ажримларга даво бор!\nЧоп этилди Mart 4, 2019 Ажримларга даво бор!da fikr bildirishni o'chirish\nОдамлар ўз-ўзини ислоҳ қилсагина мақсадга эришиш осон бўлади. Яқинда тажриба алмашиниш ва баъзи муаммолар юзасидан катта ҳаётий тажрибага эга бўлган Самарқанд вилояти отинойилари билан ажримлар ва уларни камайтириш юзасидан, ечимли ғояларни ҳаётга тадбиқ этиш ҳақида тор доирада фирклар алмашдик.\nҲозирги сиёсий ўзгариш ва турли юксалиш жараёнлари кетаётган бир пайтда оиладек муқаддас даргоҳни “ажрим” деган офатдан қутқариш, фарзандларни етим бўлишдан асраш чора-тадбирлари изланмоқда. Бу йўлдаги чора-тадбирларни қўллаб қувватлаб, жамиятнинг бир бўлаги оилани мустаҳкамлаш, эл-юрт фаровонлигини таъминлаш борасидаги Юртбошимизнинг халқпарвар қарор ва фармонлар билан фуқаролар ҳаётига енгиллик киритилаётган экан, биз нега изланмаймиз, бепарвомиз? Бу масалада, биров қайнонани айбласа, яна кимдир келинни айблайди. Фикримча, айб ҳаммамизда. Айниқса, оналарда!\nҚизни рисоладагидек ўстирганлар ҳақида, қуйидаги ҳадис ривоят қилинган. Жобир ибн Абдуллоҳ (розияллоҳу анҳу) айтади: Расулуллоҳ (соллаллоҳу алайҳи ва саллам): “Кимнинг учта қизи бўлиб, уларни ўз қўлида тарбиялаб, катта қилса, жаннатга кириши муқаррардир”, деганлар (Имом Бухорий ривояти). Қиз болани машаққат билан ҳаёт бўсағасига меҳнатсевар, ибо-ҳаёли, илмли, айниқса, Аллоҳ ва Расулини севадиган қилиб тарбияласагина жаннатга киришига асос бўлади. Хўш оналаримиз, гапдаги юришларидан, ўз орзу ҳавасларидан ортиб фарзандига вақт ажратяпдими?\nҲаёт зиналаридан илдам кўтарилган, намунали оиланинг қайнонаси бўлган Самарқанд шаҳар бош отинойиси Нодира опага: –\n– Ажрим ёқасига келмаслик учун нималар қилишимиз керак? – деган савол билан юзланганимизда:\n– Учта келиним бор, уччаласи ҳам уч дунё. Қиз фарзандим бўлмагани учун уларга бор меҳримни бердим. Аммо энг катта ечим ҳам қийинчилик ҳам қайноналар қўлида. Қайнона кўзи бору кўр, қулоғи бору кар, бўлиши керак. Бу осон эмас, лекин қайнона уйдаги тинчликнинг энг катта байроқдори. Биз қайноналарни кузатганимизда, айниқса, жанжалли оилаларда, улардаги шу тизим ишламаслиги панд берган. Келиннинг озгина хатосини топса, кўринса бўлди… Қайнонани ўғлига гапи топилади. Бечора ўғил икки ўт орасида қолади. Ҳар бир оиланинг паст-баланди бўлади. Ўғлимнинг соғлигини асраш учун ҳам мен уларга ҳеч нарсани айтмайман. Келинларим билан мавжуд муаммони дўстона ҳал қилиб оламиз. Ва тайинлайманки: “Эрларингиз эшитмасин!”.\nОилада адолат тарозиси доимий ишлаб туриши керак. Оилада бирор муаммо пайдо бўлса, янги келган келиндан айб қидиришади. Оиладаги неччи йиллик барқарорликни янги келган келин ўзгартира олиши мумкинми? Ҳар бир оилада ўзига яраша тизим бўлади. Фарзандлари яхши тарбия кўрган оиланинг жамиятда мавқеи баланддир.\nНамунали оилаларни ўрганиш ва уларнинг баъзи жиҳатларини кўпчиликка тарғиб қилиш мақсадида олиб борган кузатувлар шуни кўрсатдики, оилада тинчлик-хотиржамликни бош омили қайнонадир. Қайнотани ҳам баъзида ҳовуридан тушириб қўядиган ҳам, ўғлини тор феълини кенгроқ қилиш ҳам, келинни яхши гап билан тўғри йўлга солиш ҳам, қайнисингилларни бўлар-бўлмас аралашувидан қайтариш ҳам – фаросатли қайнонага ҳар томонлама боғлиқ масалалардан. Иккинчидан, оила қуришга тайёр бўлган қизнинг сепини тайёрлашдан олдин унинг “эп”ини тайёрлаш керак. Янги оилага унинг сепи ҳам, чиройи ҳам иккинчи даражали туради.\nШунинг учун муносиб умр йўлдоши танлаш инсон ҳаётидаги энг муҳим, балки ҳаёт-мамот масалаларидан бири ҳисобланади. Оила эр-хотинга кўп масъулият юклайди. Зеро, турмуш қуриш инсон ҳаётининг энг аҳамиятли ишларидан биридир. Бу борада ташланган битта хато қадам бутун ҳаётни остин-устун қилиб юбориши мумкин.\nҲозирги кундаги ажримларнинг сабабларидан яна бири келин уй-юмуш ишлари, бола парвариши у ёқда турсин, ҳатто ўзини қандай тутишни, сўзлашишни билмайди. Она қизига саронжом-саришталик, итоату ибодатдатни, пазандалик сирларини ўргатиш ўрнига сеп йиғиш билан оввора бўлган. Кечирасизу, агар эпи бўлмаса, уқувсизлик оқибатида юзага келган оилавий ажримни “сеп” қайтариб қоладими?\nБу масалада аввало, ота-она фарзандларига намуна бўлишлари лозим. Бундан ташқари, болаларини турмуш қуришга тайёрлашлари, оила хусусида уларни қизиқтирган масалаларни “миридан-сиригача” эринмай тушунтириб боришлари керак.\nХўш ўзингизга савол бериб кўрингчи, қиз ўстираётганлар? Қизингиздан кўнглингиз тўляптими? Йўқ? Бировнинг кўнгли қандай тўлсин? Агарда юмалоқ ёстиқ қилиб узатиб юбормай, камчилик-хатоларини ҳозирдан тузатишга киришсангиз, сиз яхши она, қизингиз яхши келин бўлади, иншоаллоҳ!\nШоҳиста ҲОЖИБОЙ қизи


Ўзбекистон футболчилари биринчи марта Фаластинга ютқазди\n27 феврал 2020, Тошкент вақти: 04:04\nФаластин миллий терма жамоаси.\nФутбол бўйича Ўзбекистон миллий терма жамоаси 2022 йили ўтадиган жаҳон чемпионатининг саралаш босқичида Фаластин жамоасига 2:0 ҳисобида ютқазди.\nМазкур ўйин жаҳон чемпионатининг Осиё бўйича саралаш босқичи иккинчи раунд биринчи тури доирасида ўтказилган эди. Ўйин 5 сентябрь куни Фаластиннинг Ал-Рам шаҳрида бўлиб ўтди.\nЎзбекистон дарвозасига биринчи тўпни ўйиннинг 60-дақиқасида ҳимоячи Одай Даббаг, иккинчи тўпни 84-дақиқада ярим ҳимоячи Ислом Батран киритди.\nБу Фаластиннинг Ўзбекистонни биринчи маротаба ютишидир. Бунга қадар Ўзбекистон ва Фаластин жамоалари тўрт марта учрашган, бу учрашувлар ўзбек футболчилари ғалабаси билан якун топган эди.\nСаралаш босқичининг D гуруҳида иштирок этаётган Ўзбекистон энди 10 октябрда Яман, 15 октябрда Сингапур ва 14 ноябрда Саудия Арабистони билан беллашади.\nМазкур гуруҳда 3 очко билан Фаластин етакчилик қилмоқда.\nИИББ: Тошкентда Суриядаги террорчи гуруҳларга қўшилишни режалаган 21 шахс фаолияти фош этилди\n"Ислом давлати" гуруҳининг Суриядаги жангарилари.\n"Жорий йилнинг 26 февраль куни Тошкент шаҳри ва Тошкент вилояти ҳудудида яширин фаолият олиб борган халқаро террористик ташкилот ва экстремистик оқим ёлловчиларининг ғоявий таъсирига тушган бир гуруҳ шахсларнинг ноқонуний фаолиятига чек қўйилди" деб хабар қилди Тошкент шаҳар Ички ишлар бош бошқармаси матбуот хизмати.\nИИББ расмий баëнотида ëзилишича¸ бу шахслар «ноқонуний диний йиғилишлар ўтказиб, унда Суриядаги халқаро террористик ташкилотлар ғояларини тарғиб қилиб, уларни фаолиятини қўллаб-қувватлаб, ушбу ташкилотлар сафига бориб қўшилишни режалаштириб келган».\n«Ушбу ҳолат юзасидан Ўзбекистон Республикаси Жиноят кодексининг 2442-моддаси 1-қисми (Диний экстремистик, сепаратистик, фундаменталистик ёки бошқа тақиқланган ташкилотлар тузиш, уларга рахбарлик қилиш, уларда иштирок этиш) билан қўзғатилган жиноят иши доирасида пойтахт ва вилоят ҳудудидаги 24 та манзилларда тинтув тадбирлари ўтказилиб, 21 нафар шахслар ички ишлар идораларига келтирилди.\nУшбу шахсларнинг яшаш манзилларидан жиноятга алоқадор бўлган ашёвий далиллар топилиб, қонуний тартибда расмийлаштирилиб олинди ва тергов-суриштирув ишлари давом эттирилмоқда»¸ дейилади ИИББ хабарида.\nРасмий хабарда фаолияти тўхтатилган «ноқонуний гуруҳ»нинг 21 аъзосига нисбатан қамоққа олиш эҳтиëт чораси қўлланган-қўлланмагани¸ уларнинг Суриядаги айнан қайси террорчи гуруҳга қўшилишни режалаганига оид маълумот йўқ.\nШу муносабат билан ИИББ ўзбекистонлик ëшларни «бузғунчи ғоялар таъсирига тушиб, ижтимоий тармоқларнинг шубҳали сайтларидаги даъватларга алданиб қолмаслик ҳамда жамоат тартибига таҳдид солувчи материаллардан фойдаланмаслик, сақламаслик ва тарқатмаслик»ка чақирган.\nЎзбекистон президенти 2019 йил 4 сентябрь куни имзолаган диний вазиятни соғломлаштиришга қаратилган махфий қарорда¸ мамлакатда диний сиëсатнинг юмшашини суиистеъмол қилиб¸ экстремистик ғояларни тарғиб қилувчиларнинг кўпайиб бораëтгани айтилган эди.\n19 февралда Тошкент шаҳар Ички ишлар бош бошқармаси пойтахт ҳудудида “Тавҳид ва жиҳод катибаси” халқаро террористик ташкилотининг бир гуруҳ тарафдор ва аъзолари - 21 киши қўлга олинганини хабар қилган эди.\nМирзиëев Навоий кон-металлургия комбинатида $4 миллиарлик лойиҳаларни амалга оширишни топширди\n26 февраль кунги мажлис иштирокчилари.\nШавкат Мирзиёев 26 февраль куни Навоий кон-металлургия комбинатини ислоҳ қилиш масалалари бўйича йиғилиш ўтказди¸ деб хабар қилди президент матбуот хизмати.\nЎзбекистондаги энг йирик саноат корхонаси саналган бу комбинат¸ расмий хабарда ëзилишича¸ мамлакатдаги жами саноат маҳсулотининг 10 фоизини ва бюджет даромадининг 18 фоизини таъминлайди ва унда 58 минг ходим ишлайди.\nХомашё ресурсларининг ҳажми бўйича (жорий олтин заҳираси 3,7 минг тонна ) жаҳондаги олтин ишлаб чиқарувчилар орасида учинчи ўринда турадиган Навоий кон-металлургия комбинати активларининг қиймати¸ айтилишича¸ хорижий компанияларникига нисбатан анча кам.\n"Масалан, ҳозирги кунда комбинатнинг баланс қиймати 1,3 миллиард доллар бўлса, шу даражадаги хорижий корхоналарнинг бозор нархи 11 миллиард долларни ташкил этади"¸ дейилади расмий хабарда.\nМиризëев 26 февраль кунги мажлисда 2026 йилга қадар корхонада ишлаб чиқариш ҳажмини 94 тоннага етказиш, бунинг учун 4 миллиард долларлик 40 та лойиҳани амалга ошириш¸ хусусан¸ қиймати 525 миллион доллар бўлган янги конни ўзлаштириш бўйича кўрсатма берган.\nЯпонияга ишга юбораман деб 2000 доллардан пул олган хусусий бандлик агентлиги лицензияси тўхтатилди\nHUMAN хусусий бандлик агентлигидан пулини ололмаган мижозлар.\n“Consort xususiy bandlik agentligi” МЧЖга Ўзбекистон Республикасидан ташқарида иш излаётган шахсларни ишга жойлаштириш фаолияти билан шуғулланиш учун берилган лицензиянинг амал қилиши вақтинчалик тўхтатилди”¸ деб хабар қилди Бандлик ва меҳнат муносабатлари вазирлиги матбуот хизмати 26 февраль куни.\nБу қарорга вазирлик ҳузуридаги Ташқи меҳнат миграцияси агентлигига “Consort xususiy bandlik agentligi” фаолияти устидан тушган кўплаб шикоят аризалари сабаб бўлган.\nРасмий хабарда айтилишича¸ МЧЖ лицензиясининг амал қилиш муддати 10 иш кунига тўхтатилган ва шу муҳлат ичида ширкат ўз мижозлари шикоятларини ижобий ҳал қилиши керак.\nЎзбекистонликларни хорижга ишга юбориш лизенцияси берилган бу МЧЖ 10 кун ичида келишувга мувофиқ мижозларини ишга юбориши¸ ëхуд улар тўлаган пулни қайтариб бериши лозим.\n2019 йилнинг 6 декабрь куни бу агентлик устидан Озодликка шикоят қилган мижозлар¸ “Consort xususiy bandlik agentligi” 100 га яқин одамдан Японияга ишга юбораман¸ деган ваъда билан 2000 доллардан пул олгани ва на ишга юборгани ва на пулни қайтарганини билдирган эди.\nБандлик ва меҳнат муносабатлари вазирлигидан лизенция олган хусусий бандлик агентликлари орасида фирибгарликда айбланиб судга тортилаëтганлари сони ошиб бормоқда.\n18 февраль куни “Human” хусусий бандлик агентлигидан жабрланганлар билан учрашган Бош вазир Абдулла Арипов¸ мамлакатдаги барча хусусий бандлик агентликлари фаолияти тўхтатилиши ва бу ваколатнинг яна фақат Ташқи меҳнат миграцияси агентлигига берилиши мумкинлигини билдирди.\nҚонунчилик палатаси Шаҳарсозлик кодекси лойиҳасини қабул қилди\nЯнги Кодекс қабул қилинса¸ депутатлар таъкидича¸ қурилиш сифатини яхшилаш, маблағларнинг оқилона сарфланишини таъминлашга хизмат қилади.\nОлий Мажлис Қонунчилик палатасининг 25 февраль кунги мажлисида «Ўзбекистон Республикасининг Шаҳарсозлик кодексини тасдиқлаш ҳақида»ги (янги таҳрир) қонун лойиҳаси биринчи ўқишда концептуал жиҳатдан қабул қилинди.\nБу ҳақда Қонунчилик палатаси матбуот хизмати маълум қилди.\nПарламент билдирувида ëзилишича¸ Ўзбекистоннинг амалдаги Шаҳарсозлик кодекси эскирган ва “унда шаҳарсозликни техник тартибга солишнинг замонавий механизмлари ва рақобат муҳитини яратиш тизимлари кўзда тутилмаган”.\nДепутатлар томонидан “қизғин муҳокама” қилинган Кодекснинг янги таҳририга 26 та янги модда қўшилиб, амалдаги 20 дан ортиқ модданинг мазмуни-моҳияти кенгайтирилган.\nХусусан¸ янги таҳрирдаги Кодекс “аҳоли пункти”, “шаҳар”, “шаҳарча” ва “қишлоқ (овул)”, объектлар турлари, “ўзбошимчалик билан қурилиш қилиш”, “урбанизация” каби тушунчалар, шаҳарсозлик фаолиятида фуқаролар муҳокамаси иштироки ва бошқа иборалар билан бойитилган”.\nЯнги таҳрирдаги Кодекс қабул қилинган тақдирда¸ расмий хабарда ëзилишича¸ “аҳоли пунктларининг бош режаларини ишлаб чиқиш ва тасдиқлаш, шаҳар чегараларини аниқлашнинг янги қонуний асослари яратилиб, бу борада бюрократик тўсиқлар бартараф этилиши таъминланади”.\nШунингдек¸ янги Кодекс қабул қилинса¸ депутатлар таъкидича¸ қурилиш сифатини яхшилаш, маблағларнинг оқилона сарфланишини таъминланашга хизмат қилади.\nТИВ хорижга чиқмоқчи ўзбекистонликларни коронавирус хавфидан огоҳлантирди\nХизмат, туризм ва бошқа мақсадларда хорижга чиқишни режалаштираётган ўзбекистонликлар сафардан олдин соғликлари учун таҳдидларни диққат билан ўйлаб кўришлари лозим. Бу огоҳлантирув Ўзбекистон Ташқи ишлар вазирлигининг 25 февраль куни ёйинланган хабарномасидан ўрин олган.\nУнда айтилишича, чет элга чиқмоқчи бўлган ўзбекистонликлар борадиган мамлакатидаги эпидемиологик ҳолатни ўрганишлари ва сафар чоғида шахсий гигиена қоидаларига қатъий риоя қилишлари, жамоавий тадбирларда иштирок этишдан тийилишлари, одамлар тўпланадиган жойларда барча эҳтиёткорлик чораларини кўришлари зарур.\nТИВ сўнгги кунларда дунёнинг қатор давлатларида COVID-19 коронавирусининг тарқалиши билан боғлиқ вазиятнинг оғирлашганига, Хитой Халқ Республикаси билан бир қаторда Корея Республикаси, Япония, Эрон, Италия ва баъзи бошқа давлатларда беморлар сони ортиб бораётганига эътибор қаратган.\nАндижонда атмосферага зарарли чиқиндилар чиқараётган цемент заводи фаолияти тўхтатилди\nЎзбекистон Давлат экология қўмитаси Андижон вилоятининг Асака туманида жойлашган SING LIDA цемент заводи фаолиятини тўхтатиб қўйди. Бунга завод томонидан атроф-муҳитга зарарли ташламалар ташланаётгани сабаб ўлароқ келтирилган.\nДавлат экология қўмитаси ахборот хизмати маълумотига кўра, қўмита вакиллари завод ишини тўхтатиш қарорига шу йил 12 февралидан 21 февралигача ўтказилган текшириш натижасида келганлар.\nТекшириш чоғида корхонанинг клинкер тайёрлаш печининг ишлаш жараёнида циклонларнинг бир неча жойида туйнуклар мавжудлиги, мазкур туйнуклар орқали ифлослантирувчи моддалар тўғридан-тўғри атмосферага ташланаётгани аниқланган.\n“Клинкер тайёрлаш печидаги ифлослантирувчи моддаларни ташлаш 1- ва 2-манбалардаги чанг тозалаш ускунасининг самарадорлигини ўлчаш учун лаборатория таҳлиллари ўтказилганида 1-манбадаги цемент чангини ушлаш қурилмасининг самарадорлиги 53,1 % (лойиҳа бўйича 99,9%), 2-манбадаги чанг ушлаш қурилмасининг самарадорлиги 60,7% (лойиҳа бўйича 99,9%) ни ташкил этиб, чангларни ушлаб қолиш самарадорлиги паст даражада эканлиги аниқланди”, дейилади хабарномада.\nҚўмита мазкур ҳолатларда Ўзбекистон Республикасининг “Табиатни муҳофаза қилиш тўғрисида”ги ҳамда “Атмосфера ҳавосини муҳофаза қилиш тўғрисида”ги қонунлари талаблари бузилганини қайд этади.\nЭкология қўмитаси аниқланган камчиликларни тезкорлик билан бартараф этиш, атмосфера ҳавосига ташланадиган ифлослантирувчи моддаларни камайтириш мақсадида жамият балансида мавжуд бўлган, бугунги кунда экологик талабларга жавоб бермайдиган ҳолатда ишлаб турган клинкер тайёрлаш печи ва цемент тайёрлаш тегирмони ускуналарининг фаолияти вақтинча тўхтатилди ва бажарилиши мажбурий бўлган кўрсатмалар берилганини урғулайди.\nЎзбекистон-Хитой қўшма корхонаси бўлган SING LIDA 2013 йилдан бери фаолият кўрсатиб келмоқда. Завод йилига 100 минг тонна цемент ишлаб чиқариш қувватига эга.\nБўстонлиқда супа ва қайиқ солиғи жорий этилади\nЎзбекистон Вазирлар Маҳкамаси жорий йилнинг 1 майидан тажриба тариқасида бир йилга сайёҳлар кўп борадиган Тошкент вилоятининг Бўстонлиқ туманида супалар ва сув транспортига солиқ жорий этди. Бу ҳақда Давлат солиқ қўмитаси матбуот хизмати маълумот тарқатди.\nҲукуматнинг шу йил 20 февралида имзоланган қарорига мувофиқ, Бўстонлиқда сув транспорти, сув мотоцикллари, қорда юрадиган техника воситалари, квадрацикллар, параплан ва дельтапланлар, шунингдек, супа, сўри ва шунга ўхшаш дам олиш жойлари жисмоний шахсларнинг даромад манбаи ҳисобланади ва солиққа тортилади.\nҚайд этилишича, яқин кунларда Бўстонлиқ туманининг Ғазалкент шаҳри, Дўстлик, Сижжак ва Новобод маҳалла фуқаролар йиғини ҳудудларида 4 та солиқ таянч пункти ташкил этилади. Уларда фаолият юритадиган ходимлар ушбу қарорда кўрсатилган ва солиққа тортиладиган кўчар ва кўчмас мулк объектларини ҳисобга олади.\n“Тажрибадан мақсад солиқ тўловчилар томонидан ўз мажбуриятларини вақтида, тўлиқ ва тўғри бажарилишини таъминлашдир”, дейилади ДСҚ хабарномасида.\nУшбу тартиб-қоидалар тадбиркорлик субъекти сифатида давлат рўйхатидан ўтган ҳолда оилавий меҳмон уйлари ва айрим мол-мулк турларини ижарага бериш билан шуғулланадиган жисмоний шахсларга нисбатан татбиқ этилмайди.\nМазкур солиқ экспериментини 2021 йил 1 майига қадар давом эттириш кўзда тутилган.\nЎзбек-қозоқ чегарасида йўлтўсарлик қилган тўда қўлга олинди\nҚозоғистоннинг Туркистон вилоят полиция департаменти Криминал полиция бошқармаси вакиллари махсус хизмат ходимлари билан биргаликда “Сариоғочликлар” уюшган жиноятчилар тўдасини қўлга олдилар. Бу ҳақда Polisia.kz портали хабар қилади.\nХабарда айтилишича, жиноятчилар ўзбек-қозоқ чегарасидаги “Қоплонбек” масканида товламачилик билан шуғулланиб келганлар. Улар чегара масканидан ўтиш учун МДҲ мамлакатларидан бўлган юк машинаси ҳайдовчиларидан 15000 тангадан 50000 тангагача (тақрибан 40 доллардан 133 долларгача) пул талаб қилганлар.\nҲайдовчилар пул беришдан бош тортган тақдирда йўлтўсарлар уларга таҳдид қилганлар, калтаклаганлар, машиналар ойналарини синдирганлар ва шиналарини тешиб қўйганлар.\nМахсус амалиёт чоғида жами 13 нафар гумонланувчи ушланган. Уларнинг ҳаммаси Туркистон вилояти турғунлари бўлиб чиққан.\nАйни пайтда мазкур ҳодисалар юзасидан Қозоғистон Жиноят кодексининг 194-моддаси (“Товламачилик”) бўйича судгача суриштирув ҳаракатлари олиб борилмоқда.\nҲибсга олинган гумонланувчилардан ашёвий далил ўлароқ милтиқ, пичоқ ва пуллар олиб қўйилган. Полиция жиноятчилар тўдасининг бошқа жиноятларга дахлдорлигини ўрганмоқда.\nМирзиёев молиявий ҳисоботнинг халқаро стандартларига ўтишни жадаллаштирмоқчи\nЎзбекистон президенти Шавкат Мирзиёев акциядорлик жамиятлари, тижорат банклари, суғурта ташкилотлари ва йирик солиқ тўловчилар тоифасига киритилган юридик шахслар зиммасига 2021 йил охирига қадар молиявий ҳисоботнинг халқаро стандартларига ўтиш мажбуриятини юклади. Мазкур талаб Президентнинг “Молиявий ҳисоботнинг халқаро стандартларига ўтиш бўйича қўшимча чора-тадбирлар тўғрисида”ги қарорида ўз аксини топган.\nҚарорда белгиланишича, акциядорлик жамиятлари, тижорат банклари, суғурта ташкилотлари ва йирик солиқ тўловчилар тоифасига киритилган юридик шахслар 2021 йил 1 январдан бошлаб молиявий ҳисоботнинг халқаро стандартлари (МҲХС) асосида бухгалтерия ҳисоби юритилишини ташкил этиши ва 2021 йил якунларидан бошлаб молиявий ҳисоботни МҲХС асосида тайёрлаши лозим. Бунинг учун улардан 2021 йил якунига қадар бухгалтерларни халқаро сертификатлаш доирасида “МҲХС бўйича молиявий ҳисобот” фанини муваффақиятли топширганлиги тўғрисида ҳужжатга ёки халқаро бухгалтер сертификатига эга бўлган камида уч ҳисобчига эга бўлиш талаб этилади.\nМҲХСни жорий этиш бўйича ваколатли орган этиб Молия вазирлиги белгиланган.\nҚарорда молиявий ҳисоботни ихтиёрий равишда МҲХСга мувофиқ тайёрлайдиган тадбиркорлик субъектлари бухгалтерия ҳисобининг миллий стандартлари бўйича молиявий ҳисобот тақдим этишдан озод этилиши урғуланади.\nҲужжатда МҲХСга ўтишни жадаллаштириш хорижий инвесторларни зарур ахборот муҳити билан таъминлаш ва халқаро молия бозорларига кириш имкониятларини кенгайтириш учун муҳимлиги таъкидланган.\nТўйга 200 дан ошиқ меҳмон чақирган мезбон $200, тўйхона эса $600 дан кўпроқ жарима тўлайди\n25 февраль куни Олий Мажлис Қонунчилик палатаси депутатлари томонидан концептуал жиҳатдан қабул қилинган қонун лойиҳаси тўй-маросимларни ўтказишга оид ўтган йили қабул қилинган Низомни бузганлик учун жазо қўллашни кўзда тутади.\nПарламент иккала палатаси томонидан 2019 йил 14 сентябрь куни қабул қилинган “Тўйлар, оилавий тантаналар, маърака ва маросимлар ўтказилишини тартибга солиш тўғрисидаги Низом”да бундай тадбирларни ўтказишнинг қатъий талаблари белгилаб берилган.\nХусусан¸ Низомда тўйлар, оилавий тантаналар, маърака ва маросимларни фақат бир кун (дафн этиш маросими бундан мустасно) соат 06:00 ва 23:00 оралиғида ўтказиш¸ уларга кўпи билан 200 нафаргача¸ ошга эса¸ 250 нафаргача меҳмон чақириш¸ тўй тадбирларида 3 тадан кўп бўлган енгил автомашинадан фойдаланмаслик каби чекловлар ўрнатилган.\n25 февраль куни Маъмурий кодексга киритиш маъқулланган қўшимчалар ана шу талаб ва чекловларни бузганлик учун жавобгарлик жорий қилишга қаратилган.\nМаҳаллий матбуотнинг ëзишича¸ қонун лойиҳаси тасдиқланса¸ Низом қоидаларини бузган тўй ўтказувчи шахсга базавий ҳисоблаш миқдорининг 10 баравари (ҳозирда 2 230 000 сўм) миқдорида¸ тўйхона эгаларига эса¸ базавий ҳисоблаш миқдорининг 30 баравари (6 690 000 сўм) миқдорида жарима солинади.\nБундай ҳуқуқбузарлик бир йил давомида такрор содир этилса¸ базавий ҳисоблаш миқдорининг 50 баравари (11 150 000 сўм) миқдорида жарима солинади.\nЎзбекистонда тўй ва маросимларни ихчам ва камхарж ўтказишга уриниш кўпдан давом этиб келаëтганига қарамай¸ ҳозирча бундай саъй-ҳаракатларнинг натижа бермай келаëтгани кузатилади.\nМирзиëев Қозоғистон Бош вазири билан иқтисодий ҳамкорликни кенгайтириш ҳақида гаплашди\n25 февраль куни Ўзбекистон президенти Шавкат Мирзиёев иккинчи Ўзбекистон-Қозоғистон ҳудудлараро ҳамкорлик форуми доирасида Тошкентга келган Қозоғистон Бош вазири Асқар Маминни қабул қилди.\nУчрашувга оид расмий хабарда ëзилишича¸ Мирзиëев "кейинги йилларда икки мамлакат ўртасидаги кўп қиррали муносабатларнинг ривожланиш суръати тобора ортиб бораётганини катта мамнуният билан қайд этган".\nУчрашувда, икки қўшни давлат ўртасидаги савдо-иқтисодиёт, инвестиция, транспорт-коммуникация, энергетика, аграр тармоқларда, таълим, маданият соҳалари ва бошқа устувор йўналишларда амалий ҳамкорликни янада кенгайтириш истиқболлари кўриб чиқилган.\n"Учрашув сўнгида кенг кўламли Ўзбекистон-Қозоғистон шериклиги доирасида янги иқтисодий кун тартибини шакллантириш бўйича “йўл харитаси”ни тайёрлашга келишиб олинди"¸ дейилади президент матбуот хизмати тарқатган хабарда.\nТиббиёт коллежлари ўрнида Ибн Сино мактаблари ташкил этилади\nПрезидент Мирзиëев Соғлиқни сақлаш вазири билан соҳадаги вазиятни муҳокама қилмоқда.\n25 февраль куни президент Шавкат Мирзиëев соғлиқни сақлаш тизимини ривожлантириш масаласига бағишланган яна бир йиғилиш ўтказди.\nБу ҳақда хабар берган президент матбуот хизматига кўра¸ мажлисда “ўтган йилларда бу борада амалга оширилган улкан ислоҳотлар” тилга олинган.\n“Шошилинч ва тез ёрдам йўналишида марказлашган яхлит тизим яратилди. Тез ёрдам бригадаларининг сони 818 тадан қарийб 2 мингтага етказилди ва аҳолига янада яқинлаштирилди”¸ дейилади расмий хабарда бу ислоҳотлар ҳақида .\nПрезидент мазкур йиғилишда Ўзбекистонда ҳар 10 минг аҳолига 23 нафар шифокор тўғри келаëтгани¸ маҳаллий тиббиёт ходимлари кўникмасини оширишга эътибор қаратилмаëтгани¸ ихтисослашган марказ ва ҳудудий муассаса ўртасида вертикал тизим шаклланмаганини танқид қилган.\n“Соғлиқни сақлаш соҳасини молиялаштириш тизими танқидий таҳлил этилди. 20-30 фоиз маблағ самарасиз сарфланаётгани кўрсатиб ўтилди. Юртимизда бирламчи тиббий-санитария учун ажратилаётган маблағ улуши 35-40 фоизни ташкил этади. Хорижда эса бу кўрсаткич 60 фоиздан ошади.\nДавлат ва хусусий тиббиёт учун тенг шарт-шароит, рақобат муҳити яратилмаган. Молиялаштиришда электрон тизимнинг йўқлиги маблағлар унумдорлигини таҳлил қилиш имконини бермаяпти”¸ деб ëзди президент матбуот хизмати.\nЙиғилишда Ўзбекистонда мажбурий тиббий суғуртага оид қонунлар қабул қилиб, уни босқичма-босқич жорий этиш¸ вилоятларда тиббиëт ходимлари учун малака ошириш курслари очиш¸ тиббиёт коллежлари ўрнида Ибн Сино мактаблари ташкил этиш ҳақида топшириқлар берилган.\nNYT: Мирзиёев Трампга кумушдан ясалган Регистон макетини ҳадя қилган\nАҚШ президенти Д.Трамп (ч) ва Ўзбекистон президенти Ш.Мирзиёев (ў), Вашингтон, 2018 йилнинг 16 майи.\nАҚШ Федерал реестри президент Дональд Трамп, унинг рафиқаси Меланья ва Давлат котиби Майк Помпеонинг хорижий давлатлар вакилларидан 2018 йили қабул қилиб олган совғалари рўйхатини эълон қилди.\nThe New York Times нашри хабарига кўра, 2018 йили Трамп ва унинг оиласи чет элликлардан жами 88 минг 420 долларлик ҳадя қабул қилган.\nУлар орасида Ўзбекистон президенти Ш. Мирзиёев туҳфалари ҳам салмоқли ўрин тутади. Хусусан, Мирзиёев президент Трампга Самарқанддаги “Регистон” мажмуасининг кумуш нусхасини (2950 долларга баҳоланган), президентнинг рафиқаси Меланьяга 4200 долларга баҳоланган ўрин ёпинғичини, Давлат котиби Помпеога эса ёғоч ўймакорлиги намунаси бўлган стол-стулларни (1580 долларга баҳоланган) тортиқ қилган.\nМирзиёевнинг Трампга берган совғаси Путинникидан қарийб икки баробар қимматроқ бўлган. Ўша йили Россия президенти америкалик ҳамкасбига 12 дона кумуш танга ҳадя қилган. Мазкур тўплам 1500 долларга баҳоланган.\nЎзбекистон билан Украина ўртасида ҳаво ва темирйўл қатнови тикланиши мумкин\nУкраинанинг Инфратузилма вазирлигида “Тошкент-Киев-Тошкент” йўналиши бўйича ҳаво қатновини ва “Тошкент-Харьков-Тошкент” бўйлаб темир йўл линиясини тиклаш масаласига бағишланган музокаралар бўлиб ўтди. Бу ҳақда Ўзбекистон Инвестициялар ва ташқи савдо вазирлиги матбуот хизмати маълумот тарқатди.\nМазкур музокаралар ўзбек делегациясининг Киевга ташрифи доирасида ўтказилди. Вазирлик хабарномасида жорий йил 20-22 февраль кунлари Киев шаҳрида Ўзбекистон-Украина бизнес-форуми бўлиб ўтгани, анжуман доирасида Инвестициялар ва ташқи савдо вазирлиги раҳбарияти бошчилигидаги Ўзбекистон делегацияси Украинанинг Тараққиёт, иқтисодиёт, савдо ва қишлоқ хўжалиги вазири Т. Милованов, Украина саноатчилар ва тадбиркорлар иттифоқи раҳбари А.Кинах, Украина Савдо–саноат палатаси раиси Г. Чижиков ҳамда Украина бизнеси вакиллари билан учрашувлар ўтказгани айтилади.\nҚўчқоров иқтисодиёт вазири этиб тайинланди, Ишметов молия вазири бўлди\nШу пайтгача молия вазири лавозимида ишлаб келган Жамшид Қўчқоров иқтисодиёт ва саноат вазири бўлди, унинг ўрнига Тимур Ишметов тайинланди.\nБу ўзгаришлар, маҳаллий нашрлар хабарига кўра, 24 февраль куни Вазирлар Маҳкамаси йиғилишида амалга оширилган. Айни пайтда Ж. Қўчқоров молия, иқтисодиёт ва камбағаллик билан курашиш бўйича бош вазир ўринбосари лавозимига тайинлаган. У молия вазири лавозимида 2017 йилдан бери ишлаб келаётганди.\nЯнги вазир Тимур Ишметов эса шу пайтгача молия вазирининг биринчи ўринбосари лавозимида фаолият юритаётганди.\nАввал иқтисодиёт ва саноат вазири лавозимида ишлаган Ботир Хўжаев эндиликда бош вазирнинг саноат ва кооперациялар бўйича маслаҳатчиси вазифасини бажаради.


Яна бир мамлакат Президенти коронавирусга чалинди | Qalampir.uz\nЯна бир мамлакат Президенти коронавирусга чалинди\nОлам\t05 Январь 17:36 7990\nЛондонда янги йил таътилини оиласи билан ўтказаётган Арманистон президенти Армен Саркисян коронавирус билан касалланди. Бу ҳақда бугун, 5 январь куни “Hraparak” маҳаллий газетасига мамлакат Президенти девонидан хабар берилди.\n“Президент Армен Саркисян Янги йилни Лондонда оиласи ва набиралари билан кутиб олди. 3 январь куни Саркисян Лондонда оёғидан операцияни муваффақиятли ўтказди. Аммо Президентда янги турдаги коронавирус аломатлари ҳам ривожланди. Унда ўтказилган тест ижобий натижа берди. Президент Саркисян ўзини ўзи изоляция қилмоқда ва вақтинча масофадан туриб ўз фаолиятини давом эттиради”, дейилади Президент девони хабарномасида.\nАрмен Саркисян 2018 йилда республика Президенти этиб сайланишидан олдин турли йилларда Арманистоннинг Буюк Британиядаги элчиси бўлиб ишлаган. Президент оиласининг бир қисми ҳали ҳам Буюк Британияда яшайди.\nМаълумот ўрнида, Арманистонда сўнгги 24 соат ичида коронавирус инфекциясини юқтирганлар сони 324 тага кўпайиб, 160 544 кишига етган. Ўтган суткада шифохоналарда коронавирус билан касалланган 14 бемор вафот этди, пандемия бошланганидан бери ўлганлар 2878 кишини ташкил этмоқда.\n07 Май 21:07 61777\n08 Май 14:47 41891\n07 Май 13:54 31975\n08 Май 20:36 30770\n08 Май 22:09 30668


Зиёда: “Фарзандли бўлсам ҳам, ижодий танаффус қилмайман” | www.Voydod.net\nKo'rildi: 557 | Bo'limi: |\nСўнгги икки йил ўзбек санъакорлари учун жуда ҳам омадли келди, десак, адашмаймиз. Чунки айнан шу йиллардакўплаб машҳурларнинг бахт тўйларига гувоҳ бўлдик. Бугунги суҳбатдошимиз Зиёда ҳам 24 ноябрда севган инсонибилан ўз висол оқшомини нишонлаган эди. Шу кунларда эса она бўлиш арафасида. Бугун унинг хонандонида меҳмонбўлар эканмиз, суҳбатимиз фақат оила мавзусига қаратилишига ҳаракат қилдик.\n— Келинлик“лавозим”ига эришганингизга ҳам ярим йилдан ошди. Анча ўрганиб қолгандирсиз...\n— Бугунги ҳаётимдан,бахтимдан, оиламдан жуда хурсандман. Илгари турмуш қурган дугоналаримнинг қийналганини кўриб, “ҳаёт шуми?”,деган хаёл ўтарди юрагимдан. Аммо бугун оилам билан бахтли ҳаёт кечираяпман деб бемалол айта оламан. Тўғри,қийинчиликлар бор, масъулияти ҳам катта. Ишимиздан ташқари оиламиз учун вақт ажратиб, рўзғорга ҳамулгуришимиз керак. Аммо буларнинг барини бажариш мен учун завқли. Ўрганиб қолганимданми, бугун ҳеч қандайқийинчилик сезмаяпман.\n— Кунни режа асосида ўтказсанг, ҳамма нарсага улгурасан, дейишади... Сиз ҳамкунни режадан бошлайсизми?\n— (Кулиб) Бизнинг соҳада режа билан ишлашнинг иложи йўқ. Чунки “бугун ишимйўқ, бор вақтимни уйда ўтказиб, рўзғор юмушларини қиламан” деганимда албатта, кутилмаган хизмат вазифаларичиқиб қолади. Шу сабабли режа учун ортиқча вақт сарфлаб ўтирмайман.\n— Аксарият турмушга чиқмаганқизлар негадир қайноналар ҳақида салбий фикрда бўлишади. Сиз-чи?\n— Тан оламан, турмуш қуришимдан аввалменда ҳам ёмон хаёллар бўлган. “Қайнонам қандай бўлар экан? “Айрим фильмларда кўрсатиладигандек зуғумкорбўлармикан?” деб ўйлаганман. Лекин доим яхши ният қилардим. Аллоҳ ниятга қараб етказар экан, бугун қайнонамменинг иккинчи онам. Бизлар учун барча шароитни яратиб берганлар. Ишимни, санъатимни тушунибқўллаб-қувватлашга ҳаракат қилади. Бизларни алоҳида уйга чиқариб, ҳеч нарсага чалғимасдан ижод биланшуғуланишимга имкон яратганлар. Қайнонам билан бирга яшамасак-да, дам олиш кунлари бориб хабар олиб туришниканда қилмаймиз. Келинлик вазифамни бажаришни яхши кўраман.\n— Шу сабаб ҳамтурмушга чиққанингиздан кейин ижоддан тўхтамаган экансиз..\n— Ҳа. Янги оила аъзоларим, севимли турмушўртоғим ишлашим учун барча имкониятларни яратиб беришди. Тўйдан бир ҳафта ўтиб, доимгидек ишимни давомэтираверганман. Лекин турмуш ўртоғим доим ёнимда. Бирга ишлаганимиз учун ижодимни танаффуссиз давомэттирдим.\n— Демак, продюсер, маъмурлик вазифларини унга топширгансиз?\n— Йўқ. У улар менингдоимий ҳамроҳим, кўмакдош, суянчиғим. Аммо продюсерлик ва маъмурлик қилмайди.\n— Бугун яна бир каттабахтга эришиш арафасиз...\n— (Жилмайиб) Яратганга шукр, мени шундай бахтга муносиб кўрди. Юрагимданўтаётган ҳислар ҳақида гапиришнинг ўзи ҳаяжон бағишлайди. Қалбимда кечаётган ҳислар тўфонини сўзлар билантушунтириб беролмайман. Илгари оналардан “боламга кийим олсам, ўзим киядигандек хурсанд бўлиб юраман”деган гапларни эшитардим. Бу ҳақиқат экан. Фарзандим ҳали дунёга келмаган бўлса ҳам унга харид қилганлибосларни ўзим киядигандек севиниб юраман.\n— Она бўлишингизни билганингизда-чи?\n— Бухабарни билганимда, очиғи кўзимдан тинимсиз ёш қуйилаверган. Биринчи бўлиб турмуш ўртоғимга қўнғироқ қилибқувончим билан бўлишганман. Менинг ҳолатимни кўриб турмуш ўртоғим ҳам кўзига ёш олган эди.\n— Сирбўлмаса, ўғил кутяпсизми ёки қиз?\n— Худо етказгани. Менга қолса, биринчи фарзандим — қиз, кейингисиўғил бўлишини истайман. Сабаби, аёлга ёрдамчи керак. Аммо бу фикримга турмуш ўртоғим қўшилмаяпти. Ҳаммаэркаклар сингари у ҳам биринчи фарзанди ўғил бўлишини истайди. Аммо олдиндан фарзандимизнинг жинсинибилишга шошилмаяпмиз. Бизга қизми, ўғилми фарқи йўқ. Асосий мақсадим - соғлом фарзанд кўриш.\n— Ҳомиладорликда кўпчилик аёллар бироз инжиқ бўлиб қолади...\n— Бу бор гап. Очиғини айтсам,менинг ҳам анча-мунча янги “қилиқ”ларим пайдо бўлган (кулади). Ўз-ўзидан инжиқлигим тутиб, ҳеч нарса ёқмайқолади, ҳамма билан уришиб қоламан, сабабсиз йиғлашим ҳам мумкин. Ҳатто турмуш ўртоғим билан ҳам гапталашадиган бўлиб қолгандим. Аввалига бу нарсани унчалик тушунмай, ўзим ҳам ҳайрон бўлардим. Аммо онам,қайнонам бу табиий ҳол эканлигини, буларнинг ҳаммаси ўтиб кетишини тушунтиришгач, ён-атрофимдагилар ҳаммендан хафа бўлмайдиган, ўзим ҳам инжиқликларимдан хижолат чекмайдиган бўлдим.\n— Она туғилажакфарзанди билан кўп суҳбатлашиши керак дейишади...\n— Ҳа, бу ҳақида мен ҳам эшитганман. Кўпинча ёлғизқолганда у билан гаплашиб, эртак китоблар ўқиб бераман. Бирга қўшиқ тинглаймиз. Туғилажак фарзандим биланмулоқотни узмасликка ҳаракат қиламан. Чунки у мени эшитади, баъзида ҳаракатлари билан менга жавоб ҳамқайтаради (кулади).\n— Сўнгги вақтларда ижодингизда янги қўшиқлар нисбатан кам. Лекин тўй хизматлариниканда қилмаяпсиз...\n— Тўғри. Лекин доим шифокорим назоратидаман. У менга доим ҳаракатда бўлишни тавсияэтган. Аёл ҳомиладорлигида доимий ҳаракатда бўлса, фарзанд қийинчиликсиз дунёга келаркан. Бундан ташқари,кўз тегмасин соғлиғим ҳам ишлашимга имконият яратяпти. Имконият бўлса, нега энди ишлашдан тўхташим керак?Буни одамлар нотўғри тушунмаслигини истардим.\n— Тўй-ҳашамларда, одамларнинг назари тегишиданқўрқмайсизми?\n— (Ўйланиб) Қўрқаман. Лекин Аллоҳга ишонаман. Унинг Ўзи ёмон кўзлардан асрасин. — Ўзингизни оналикка тайёрман деб ўйлайсизми?\n— (Жилмайиб) Билмасам, қўлдан келгунча яхши онабўлишга ҳаракат қиламан. Келгусида фарзандларимга яхши имкониятлар яратиб бериш ниятидаман. Аёл киши учунберилган бу бахтни ҳеч нарсани билан ўлчаб бўлмайди.\n— Кўпчилик оналар ташқи кўринишини сақлабқолиш учун фарзандини сунъий йўл билан озиқлантиришга ҳаракат қилади...\n— Мен бу нарсага мутлақоқаршиман. Она ва боланинг меҳри айнан она сути орқали ўтишини эшитганман. Буни била туриб боламни турлисунъий озуқалар билан боқиш ниятим йўқ. Фарзандимни ризқидан айирмайман, қадди-қомат вақт ўтса, тўғриланишимумкин.\n— Фарзандингиз дунёга келгандан кейин ижодингизда танаффус бўладими?\n— Рости,танаффусга чиқиш ниятим йўқ. Чақалоқнинг чилласи чиққач, ижодимни давом эттиравераман. Аммо уйда ўтирганкезларимда ҳам олдин куйланган қўшиқлар ва уларга суратга туширилган клиплар “айланаверади”. Тингловчиларуйда қирқ кун ўтириб қолганимни сезишмайди ҳам (кулади).\n— Демак, фарзандингиз тарбиясида энаганингёрдамидан фойдаланасиз?\n— Оиламизда энагалар жуда кўп (кулади). Боламни бегоналар қўлига эмас,ўзимнинг опа-сингилларим қўлига топшираман. Аммо ўзим ҳам четда қараб турмайман. Улар фақат вақтим бўлмаганкезлардагина менга ёрдамга келишади.\n— Иримларга эътиборлимисиз? Масалан, олдиндан фарзандингизга исмтанладингизми?\n— Аслида иримчи эмасман. Аммо боламизга исмни туғилгач, танлашни истадик. Исмларкитобини ҳам олиб келиб қўйганмиз. Фарзандимиз эсон-омон дунёга келгач, унга исм танлаймиз. Ирим қилмасданқанчадан-қанча кийимларни ҳам харид қилиб қўйганмиз.\n—ЖаҳонгирПозилжонов билан куйлаган сўнгги “Олавер” номли дуэтингизни кўпчилик танқид қилди. “Зиёда бу кабиқўшиқлар куйлаб, ўз овозини қадрсизлантиряпти” деганлар ҳам бўлди.\n— Ижодимни илк бошлаганйилларимда “Божалар” гуруҳи билан жуда кўп дуэтлар куйлаганмиз. Аммо сўнгги йилларда ҳамма ўз ижоди билановора бўлиб қолганди. Бу хонанда билан биргаликда ижод қилишни соғинганимиз учун дуэт куйлашга қарорқилгандик. Ҳазиломуз қўшиқ ва клип бўлган. Тингловчилар буни нотўғри тушунишларини истамасдим.Тез кунларда“Севади ёрим мани” номли янги қўшиғимга олинган клипни тақдим этамиз. Айнан шу шўх тарона тингловчиларгаёқади деган умиддаман.Зиёда билан суҳбат жараёнида унинг бахтидан сархуш эканини сездик. Оиласи, оналиккатайёрланаётгани ҳақида севинч билан гапириб чарчамади. Биз ҳам у билан хайрлашар эканмиз, ундаги майинтабассум, бахтли нигоҳлар бир умр тарк этмаслигини тилаб қолдик.\nАлия ТУЛЕМБАЕВАсуҳбатлашди.Фотомухбир Ҳусан ҚОСИМОВ


Xiaomi Redmi K50 ҳақидаги янги маълумотлар пайдо бўлди - Terabayt.Uz\nXiaomi Redmi K50 ҳақидаги янги маълумотлар пайдо бўлди\nXiaomi компанияси Redmi К50 серияси смартфонларини тақдим этишига оз вақт қолди. Хитойдан олинган маълумотларга кўра, янги қурилмаларга оптик бармоқ изи сканери қайтади.\nЎҚИНГ: Poco M4 Pro смартфонининг рендерлари эълон қилинди\nАввалги Redmi K40 сериясининг дисплейи оптик бармоқ изига мос келувчи OLED панели бўлса-да, ушбу смартфонларнинг бармоқ изи сканери қурилманинг ён томон ромига ўрнатилган эди. Албатта, компания смартфоннинг нархи ошиб кетмаслиги учун ушбу ишни амалга оширган.\nМанбада айтилишича, Redmi K50 Pro+ смартфони 4 нанометрлик жараён асосида яратилган Snapdragon 898 чипига эга бўлади. Аммо Qualcomm янги чипнинг қачон чиқиши ҳамда номини ҳали расман эълон қилмади. Агар Redmi K50 серияси декабрь ойининг бошида чиқса, унгача янги Snapdragon чипи тақдим этиб бўлинади.\nХитойдаги айрим ижтимоий тармоқларда тарқалган маълумотларда Redmi K50 смартфони нисбатан эртароқ тақдим этилиши айтилган. Номи ошкор этилмаган Redmi смартфони Snapdragon 870 чипи, 6.6 дюймли OLED дисплейи, 67 ватт қувватлаш технологияси ҳамда 5,000 мАс сиғимли аккумуляторга эга бўлади. Техник жиҳатлар аввалги Redmi K40'ники билан деярли бир хил. Шунинг учун бу маълумотлар тўғри бўлмаслиги ҳам мумкин.\nЎҚИНГ: 55 долларлик Redmi Watch 2 Хитойда ҳит смарт соатга айланди\n#Redmi K50 #Redmi K50 Pro+


Ўзбекистон Қаҳрамони Лола Муротова бетоб бўлиб қолди\nЎзбекистон Қаҳрамони, Олтиариқ туманидаги “Нурли обод” фермер хўжалиги раҳбари Лола Муродова қаттиқ бетоб бўлиб қолди.\nАсадовга кўра, айни пайтда республика шошилинч тиббий ёрдам илмий маркази бош директори Д.Тўлаганов, республика ихтисослаштирилган тиббиёт марказлари раҳбарлари Х.Фозилов, Ф.Тўраев, М. Ирисметов, тиббиёт фанлари доктори О.Аҳмедов ва бошқа қатор тиббиёт муассасалари директорларидан иборат консилиум бошчилигида тажрибали шифокорлар томонидан керакли муолажалар олиб борилмоқда.\nЭслатиб ўтамиз, Лола Муротова 2019 йилда “Ўзбекистон Қаҳрамони” унвони билан тақдирланган. У ЎзЛиДеП Сиёсий кенгашининг 18 январь куни бўлиб ўтган йиғилишида сўзга чиқиб, Президент аёлларга ҳокимлик лавозимини ишониб топширса, улар бу вазифани дўндириб бажаришини айтган.\nКиритилди: 14:55 13.05.2022. Ўқилди: 3403 марта. Фикрлар сони: 4 та.


Ансоруллоҳ Тожикистон миллий ғоясига қарши чиқди\nЎз чиқшларида одатда тожикистонликларни иқтидордаги ҳукуматга қарши жиҳодга даъват этиб келган “Ансоруллоҳ жамоати” вакиллари ўзларининг янги баёнотида Роғун ГЭСи ҳақида сўзладилар.\n"Ансоруллоҳ жамоати" гуруҳи Интернетда эълон қилган навбатдаги баёнотда Роғун ГЭСи Тожикистон ҳукмдорлари шахсий манфаати учун қурилаётгани иддао қилинади.\n- Сиз азиз миллатдошларимдан Роғун қурилиши учун мажбурий тарзда пул йиғиб олинди. Лекин билингки, бу ГЭС қурилган тақдирда ҳам халқ манфаатига хизмат қилмайди. Имомали Раҳмон бошлиқ ҳукумат бу ГЭСнинг фойдасини кўради,- дейди сифати унчалик яхши бўлмаган видеотасвирда ўзини “Ансоруллоҳ жамоати” вакили сифатида таништирган номаълум шахс.\nЮзига қора ниқоб тутиб олган ансоруллоҳчи youtube видеопортали орқали эълон қилинган чиқишида тожикистонликларнинг аксар қисми йилнинг олти ойини чироқсиз ва иссиқликсиз қийинчиликда ўтказаётганини ҳам эслатади.\nТожикистонликларнинг аксар қисми “Ансоруллоҳ жамоати”ни танимаслигини айтади.\nБу ташкилот ўтган йили Интернетда нашр қилинган бир баёнотида 2010 йил 3 сентябрида Хўжандда содир этилган террорчилик ҳужуми учун масъулиятни ўз зиммасига олган эди.\nБироқ ўшанда Тожикистон ҳуқуқ-тартибот идоралари расмийлари Сўғддаги қонли фожеада Ўзбекистон исломий ҳаракати аъзоларининг қўли борлигини таъкидлагандилар, чунки тожик расмийлари “Ансоруллоҳ жамоати” мавжудлигига шубҳа билан қарарди.\nАммо шу йил апрел ойи ўрталарида Рашт водийсидаги баланд тоғда “Ансоруллоҳ жамоати”нинг байроғи топилиши бу гуруҳнинг мавжудлигини далиллагандай бўлди.\nЖорий йил 7 сентябр куни - Тожикистон мустақиллигининг 20 йиллиги арафасида ҳам ансоруллоҳчилар Тожикистон халқини иқтидордаги ҳукуматга қарши жиҳодга даъват этган видеотасвир интернетга жойлаганди.\nБу гуруҳ аъзолари ҳар гал ўз чиқишларида Тожикистон фуқаролари эканини ва мақсадлари ўз юртида Қуръон қонунлари дунёвий қонунлардан юқори бўлган ҳокимият барпо этиш эканини таъкидлайдилар.\nИнтернет бўйлаб ёйинланган ўша видеодаъватлар, жумладан, Роғун борасидаги янги даъватга нисбатан Тожикистон расмийлари ҳозирча муносабат билдирганича йўқ.\nМавзу юзасидан Тожикистон Миллий хавфсизлик қўмитасига мурожаатларимиздан эса бирор натижа чиқмади.\nАйни пайтда Тожикистон ҳукумати ҳар қандай шароит ва зиддиятлардан қатъий назар Роғун албатта қурилажагини уқтириб келади. Жумладан, президент Имомали Раҳмон 18 ноябр куни Тожикистон Фанлар Академиясининг 60 йиллигига бағишлаб ўтказилган бир тадбирда “Тожикистоннинг Роғун ГЭСини қуришдан бошқа йўли йўқ”лигини таъкидлаганди.\nТожикистоннинг бу йирик лойиҳасига унинг ён қўшниси Ўзбекистон қаршилик билдириб келади.\nЎзбекистонлик соҳа мутахассислари Роғун минтақа учун тузатиб бўлмас экологик зарарлар туғдиришидан огоҳлантиради.\nАммо Тожикистон президенти Имомали Раҳмон ўша кунги чиқишида “бу гидроиншоот бутун минтақа манфаатига хизмат қилиши”ни урғулаган.\nАснода бир гуруҳ мустақил таҳлилчилар тожик ҳукуматининг Роғун қурилиши борасидаги жиддийлиги айрим ташқи кучларни ташвишлантириб қўяётганини урғулайди.\n- Тожикистонликлар орасида ижтимоий, иқтисодий ва сиёсий масалаларда ҳар доим қарама-қарши фикрлар мавжуд. Аммо Роғун масаласида хоҳ у давлат ходими бўлсин, хоҳ мухолифат аъзоси - барибир якдиллик сезилади. Шуни назарга олган ҳолда, “Ансоруллоҳ жамоати” ниқоби остида Роғун қурилишига қарши даъват билан чиққан шахс ташқи кучлар томонидан тайёрлаб, камера қаршисига ўтқазиб қўйилган одам эканига шубҳам йўқ, - дейди мустақил таҳлилчи Рашид Ғани Абдулло.\nТожикистон Бош вазири собиқ муовини Ҳожи Акбар Тўражонзода ҳам бу фикрларни қувватлар экан, интернетда тарқалган видеодаъват хорижий жосуслик хизматининг иши, дея мулоҳаза билдиради.\n- Интернетда ёйинланган бу даъват иғвогарлик хусусиятига эга бўлиб, ўз лидерига эга бўлмаган бу ташкилот даъвати хориж мамлакатларидаги жосуслик хизматларининг иши, деб биламан, - дейди Тўражонзода.\nАйни пайтда жаноб Тўражонзода Тожикистон ҳукумат расмийларини ҳушёрликка чақириб, жамиятда дин ва сўз эркинлигининг бўғилиши билан боғлиқ ҳолатларга чек қўйиш лозимлигини уқтирди.\n“Ансоруллоҳ жамоати” гуруҳи тарқатган сўнгги видеотасвирда, жумладан, Тожикистонда 18 ёшгача бўлган болаларнинг масжидда намоз ўқишлари ва қизларнинг ҳижоб ўраши таъқиқлаб қўйилгани ҳақида ҳам гапирилган.\nҲожи Акбар Тўражонзода мулоҳазасича, маънавий ва ҳуқуқий саводи заифроқ бўлган шахслар “Ансоруллоҳ жамоати”нинг иқтидордаги ҳукуматга қарши даъватларига ижобий ёндошиши эҳтимолдан йироқмас.


Касалланганлар сони 552 093 408\nСоғайганлар сони 527 482 042\nЖами овоз: 3153 та.\nИжтимоий тармоқларда тарқалган "Қорақалпоғистон Республикаси Мўйноқ шаҳарчаси атрофидаги тўқайзорда катта ёнғин чиқан. Сабабини билмаймиз катта ҳудуд гектарлаб майдонда ёнғин чиқан, бу ёнғинда тўқайзордаги барча ҳайвонлар ўлиши мумкин" сарлавҳаси остида пост эълон қилинган.\nМўйноқ туман бўлими томонидан воқеа жойига бориб ўрганилганда, Мўйноқ туманидаги "Ушсай" ОФЙ ҳудудидаги "Мўйноқ қўлтиғи"даги қамишзорларда ёнғин юзага келиб чиққан.\nЁнғинни ўчириш имкони йўқ. Сабаби қамишзорлар бўйи сув ва ботқоқликдан иборат. Сувнинг кескин қайтиб кетиши сабабли ҳозирда қамишзор бўйидаги қамиш тублари аҳён-аҳёнда туташи давом этмоқда, шамол кучайганда эса тутун кўлами ортади.\nҚорақалпоғистон Республикаси Экология қўмитасининг Матбуот хизмати\nКиритилди: 09:14 18.05.2022. Ўқилди: 3840 марта. Фикрлар сони: 3 та.\nҚурбон ҳайити 9 июлга тўғри келмоқда\n12:54 Тошкентда келин қайнонасини ўлдириш учун йиллар давомида овқатига заҳарли модда қўшиб келгани маълум бўлди\n12:38 Тошкент давлат аграр университети ходими жиноят устида қўлга олинди\n12:00 Қозоғистон коронавирус туфайли ниқобларга қайтиши мумкин\n11:58 Ричард Брэнсон: Умид қиламанки, Украина ўз мақсадига эришади ва бу урушда ғалаба қозонади\n11:56 Расман! Туркияда ҳам маймунчечак касаллиги аниқланди\n11:54 Uzbekistan Airways маҳаллий парвозлар сонини оширди\n11:44 "ПСЖ" Неймарни янги мавсум режасига киритмади. Футболчи сотилмаса, ижарага берилади\n11:37 Самарқандда келиннинг уксус ичиб, вафот этганлиги юзасидан жиноят иши қўзғатилди


Қозоғистонда миллий мотам эълон қилинди » Muzlik.uz - O‘zbekiston yangiliklari\nҚозоғистонда миллий мотам эълон қилинди\nҚозоғистон президенти Қосим-Жомарт Тўқаев 28 декабрь куни Олмаота яқинида йўловчи самолёти қулаши оқибатида ҳалок бўлган йўловчи вафоти муносабати билан умумхалқ мотам куни деб эълон қилди, дея хабар берди мамлакат президенти матбуот котиби Facebook орқали. 27 декабрь куни эрталаб соат 7: 22да Bek Air авиакомпаниясининг «Олмаота — Нур-Султон» йўналиши бўйича парвоз қилаётган Fokker 100 самолёти учиш пайтида баландлигини йўқотиб, аэродром ташқарисида икки қаватли бино билан тўқнашди. Бортда 100 киши бўлган. Сўнгги маълумотларга кўра, фожиа натижасида 12 киши ҳалок бўлган, 49 киши тан жароҳати олган, ҳодиса тафсилотлари аниқланмагунча ушбу турдаги самолётлар ва Bek Air авиакомпаниясининг фаолияти вақтинча тўхтатилган. Қозоғистон раҳбари қурбонларнинг оила аъзолари ва яқинларига таъзия изҳор этди ва айбдорлар «қонунга мувофиқ қаттиқ жазога тортилишига» ваъда берди.\nУкраина Эронда лайнернинг қулаши оқибатида ҳалок бўлганлар учун мотам эълон қилди\nШавкат Мирзиёев Украина ва Эронга ҳамдардлик билдирди\nBek Air самолёти Олмаота яқинида қулади\nШереметьевода «Аэрофлот» йўловчи самолётида ёнғин чиқди


Зиданнинг яна бир унвони / CHAMPIONAT.asia\n08:37Антон Миранчук ЦСКАга ўтишга яқин 0 08:17"Зенит" Белотти учун 30 миллион евро тўлашга тайёр 0 07:50УЕФА Суперкубоги. Ўйинга 13 минггача мухлис киритилиши мумкин 0 07:21Варан кейинги ҳафта МЮ билан шартнома имзолайди 0 07:15Токио-2020. Олимпиаданинг саккизинчи кунида қатнашаётган ўзбек спортчиларининг иштирокидан LIVE 1 02:02Виллиан ўзига янги жамоа қидирмоқда 2 01:40"Қадрдоним, шуни айтишим мумкинки, сен бу ерда афсона эдинг..." — Бензема Варан билан хайрлашди 3 01:18Ироқ терма жамоаси Черчесовга таклиф билан чиқди 4 00:55"Эвертон" Хамесни сотишга тайёр 1 00:36Беларусь чемпионати. "Энергетик-БГУ" ўз майдонида ютқазди, Убайдуллаев тўлиқ 90 дақиқа, Абдихолиқов эса бир бўлим ўйнади 4 00:05"Арсенал" Жакага янги шартнома таклиф этмоқда 1 23:43"Манчестер Сити" Грилиш учун 100 миллион фунт таклиф қилди 7 23:18Микаэль Секейра: "Барданка ҳақидаги саволни ёпмоқчиман. "Локомотив"да ҳалол одамлар ишлайди" 7 23:11Рўзиқул Бердиев: "Насруллаев ўйнамади, шу боис Бозоров ҳам майдонда "йўқ" эди" 28 23:04Breaking: Шомуродов эртага Римга етиб боришини эълон қилди 42\nЗиданнинг яна бир унвони\n08 июл 2013 15:26\nЗидан энди Франция футбол федерациясининг расмий дипломига эга бўлди ва энди янги мавсумдан бошлаб “Реал” жамоасида бемалол мураббийлик қила олади.\nҲозирда Мадриднинг “Реал” жамоасида мураббий бор. Моуринио кетгач, жамоа бош мураббийлигини Карло Анчелотти эгаллади, аммо унинг ёнида, ҳар жабҳада тўлиқ қўллаб қувватлай оладиган Зидан бор. МАRCA хабарига кўра, ўтган жума, Зидан Парижда бўлиб, у ерда мураббийлик дипломини олиш учун имтихонлардан муваффақиятли ўтган.\nЖозе Моуринио фаолиятининг иккинчи мавсумида Зидан бош мураббий ва асосий таркибни мувофиқлаштирувчи лавозимида ишлаган. Аммо Мауринио билан келишмай қолиши натижасида бу лавозимда узоқ қолмаганди.\nАммо энди у ўзининг собиқ жамоадоши ва дўсти – Карло Анчелотти билан бирга янгитдан иш бошлаши мумкин. Зидан кўпдан буён интилиб келаётган мақсадига эришди. Бу диплом билан у хоҳлаган пайтда мураббий вазифасида ишлаш имкониятини беради.


Роналду: «МЮ»га дам олиш учун қайтмадим»\nҲужумчи Криштиану Роналду «Манчестер Юнайтед»да ўзини кўрсатиши ҳақида гапирди.\n«Бу ерга дам олиш учун келмадим. Ўзимни кўрсатиш мақсадида шу ердаман.\nАввал бу клубда ҳаммаси яхши эди: совринларни қўлга киритдик. Бу либосда кўп йиллар ўйнадим. Аммо ҳозир яна ғалаба қозониш учун келдим.\nШерикларим каби ўйнашга тайёрман. Бу — мен, клуб ва мухлисларга олдинга қадам ташлаш учун яхши имконият. Ўйлайманки, яқин 3-4 йил ичида жамоанинг муҳим ўйинчиси бўламан», — дея Роналдунинг сўзларини келтиради клуб расмий сайти.


СОҒЛОМ АВЛОД ТАРБИЯСИ – МУҚАДДАС БУРЧДИР — Zamaxshariy.uz\nСОҒЛОМ АВЛОД ТАРБИЯСИ – МУҚАДДАС БУРЧДИР\nШукрлар бўлсинки, мустақиллик туфайли минг йиллик қадриятларимиз, тамоман унитилиш холига келиб қолган анъаналаримиз ўз эгаларига қайтди. Мутақиллик йилларида ҳар биримиз учун муқаддас қўрғон ҳисобланмиш оила масалаларига катта эътибор қаратилмоқда.\nМаълумки, оила ота-на ва фарзанддан иборат учта асосга қурилади.Оиланинг бахту саодати ҳам, унинг камоли ва фаровонлиги ҳам, тинчлиги ва осойишталиги ҳам ана ўша учта устуннинг бир-бирига бўлган муносабатига, аҳиллигига боғлиқ. Оилада аҳиллик ва тотувлик бўлмас экан, оиланинг мустаҳкамлигига дарз кетиб, таназзулга юз тутаверади. Ёш болаларимиз ниҳоятда кузатувчан, зийрак ва тақлидчи бўлишади. Оилада катталарнинг барча ижобий — салбий хатти – ҳаракатлари бола кузатувида бўлади ва ёш бола ҳар бир кўрган ҳолатини, кераклисини ва кераксизини ҳам бирдек ўзига сингдириб олаверади. Бола тарбиясига ўта салбий таъсир кўрсатадиган ҳолатлардан бири эр-хотиннинг ўзаро жанжалларидир. Оиладаги доимий нотинчлик боланинг асабини толиқтириб, тажанг қилиб қўяди. Бундай вазиятларда бола ўзини озгина назоратсиз сезса, билингки у ўзбошимчалик билан ғайритабиий ва ҳатто ғайриқонуний ишлар қилишгача бориб етади. Зеро, аксар нотўғри, залолат йўлидаги фирқа ва оқим вакиллари ҳам айнан шу каби “боши берк кўчага кириб қолган” ёшларни излайди.\nДинларнинг мукаррами ва мукаммали бўлган ислом комил инсон тарбияси, айниқса болаларга одоб ва ахлоқдан пухта таълим беришни энг муҳим вазифалардан бири қилиб белгилаган. Бола тарбиясида, аввало, ота-она, сўнгра эса тарбия ўчоғи бўлган боғча, мактаб ва маҳалланинг ўрни беқиёсдир. Зеро, Пайғамбаримиз (с.а.в) дан имом Термизий ривоят қилган бир ҳадисда: “Ота-она ўз боласига гўзал одобдан афзал нарса бера олмайди”, дейилган. Фозила аёл оилада фарзанд тарбиясига масъуллиги билан бирга, ота билан фарзанд ўртасида воситачи ҳамдир. У фарзандига оиланинг устуни бўлган отани қадрлашни, кўзига тик боқмасликни, ота билан орасида доимо масофа сақлаш лозимлиги ва шу каби одобларни ўргатади. Отага эса уларнинг талаб ва эҳтиёжларини ўз вақтида билдириб туради. Узоқни кўра оладиган аёл фарзанди олдида турмуш ўртоғининг ҳурматини доимо жойига қўяди. Отанинг ҳурмати юқори бўлган оилада тарбия топган болада қатъиятлилик, фидойилик, мардлик ва мустаҳкам иродалилик каби эзгу хислатлар кўпроқ учрайди. Отанинг оиладаги қатъиятлилиги эса болани интизомга ўргатади. Интизомли бола меҳнатдан қочмайди, ўзига топширилган вазифани вақтида адо этади, ҳар бир ишга масъулият билан ёндошади.\nҲар бир ота-она келажакда фарзандларининг роҳатини, уларнинг орзу ҳаваслари ушалганини кўришни хоҳласа, уларга миллий – диний қадриятларимизга амал қилган ҳолда таълим тарбия берса, ўзлари хоҳлагандек, орзу ҳавас кўрсатадиган, халқимиз ва жамиятга фойдаси тегадиган етук фарзандни вояга етказган бўлади.\nХонқа тумани “Хўжа Нураддин бобо” масжиди имом-хатиби\nPrevious Post:СОХТА САЛАФИЙЛАРНИНГ ҲИЙЛАЛАРИ\nNext Post:“ВАҚФ” ФОНДИ АТРОФИДАГИ ГАПЛАР: Фонд раҳбари барчасига ойдинлик киритди!


Тишлари соғлом боланинг ўзи ҳам соғлом бўлади — manzur.uz\nТишлари соғлом боланинг ўзи ҳам соғлом бўлади\nКичкинтойларни тиш оғриғи кўп безовта қилади. Чунки аксарият болалар тишини ювишни ёқтиришмайди ва тиш эмалини емирадиган ширинликларни хуш кўришади. Стоматологларнинг айтишича, тишлар қанча озода тутилса, шунча кам оғрийди. Лекин тишлари оғримаса ҳам болани стоматолог кўригига тез-тез олиб бориб, шифокор маслаҳатини олиб туриш лозим. Олий тоифали шифокор, ортопед-стоматолог Жаҳонгир Ҳасанов болаларнинг оғиз бўшлиғини тоза тутиш, кичкинтойларда кариеснинг олдини олиш борасида суҳбатлашдик.\nmanzur.uz / 26.05.2019 188\nЖаҳонгир Ҳасанов 1970 йилда Тошкент шаҳрида туғилган. 1997 йилда Тошкент тиббиёт институти (ҳозирги Тошкент тиббиёт академияси)нинг стоматология факультетини тамомлаган, 1998 йилда интернатурани ўтаган. 1998-2004 йилларда Мудофаа вазирлиги ҳарбий госпиталида фаолият олиб борган. 2004 йилдан буён пойтахтимиздаги 4-стоматология поликлиникада ишлаб келмоқда.\n—Жаҳонгир ака, болаларнинг сут тишлари нима сабабдан тез чирийди?\n— Тишда кавак пайдо бўлишига кариес сабабчи. Ёш болаларда бу асосан, олдинги тишларнинг ташқи деворидан бошланади. Бунда овқат қолдиқларидан ҳосил бўлган караш (налёт)да кўплаб микроблар йиғилиб, улар ишлаб чиқарган кислота тиш эмалини емиради. Шу сабабдан стоматологияда ҳам профилактика, оғиз бўшлиғи гигиенаси жуда муҳим ҳисобланади. Шунингдек, ирсий мойиллик ҳам кариесга замин яратади. Масалан, ота-онасининг тишлари мустаҳкам бўлса, фарзандиники ҳам мустаҳкам, чидамсиз бўлса — чидамсиз бўлиши мумкин.\n— Боланинг тишлари вақтида даволанмаса, оқибати нима бўлади?\n—Кичкинтойларнинг сут тишлари касалланса, албатта, даволатиш зарур. Аммо баъзи одамларда нотўғри тушунча шаклланган. Айримлар ёш боланинг касал тишларини даволатмаса ҳам бўлади, вақти келса, чиригани тушиб, янгиси чиқади, деб ўйлашади. Бу нотўғри! Кавак тишни ўз вақтида даволатмаса, тиш емирилиши, касаллик нервга етиб бориб қаттиқ оғриқ бериши, илдизи йиринглаб инфекция суякка ҳам ўтиши мумкин. Тишдаги инфекциялар лорингитга, овқат ҳазм қилиш тизими аъзолари хасталиклари, бора-бора юрак касалликларига олиб келиши ҳам эҳтимолдан ҳоли эмас. Тишларни бир кунда икки марта: эрталаб ва кечқурун ювиш шарт. Айрим ота-оналар тишини мунтазам тозаламайди, фарзандини ҳам назорат қилмайди. Унутманг, тишлари соғлом боланинг ўзи ҳам соғлом бўлади. Аммо бола тишлари соғлом бўлса ҳам ҳар олти ойда стоматолог кўригига олиб бориб туриш керак. Агар олдин қўйилган тиш пломбаси тушиб кетса, тезда унинг ўрнини тўлдириш лозим.\n—Ҳомиладор аёлнинг тишлари касал бўлса, болага ҳам таъсир қиладими?\n—Албатта, соғлом онадан соғлом фарзанд туғилади. Тишлар саломатлиги борасида ҳам шундай. Боладаги барча муаммолар ҳомиладорликдаги токсикоз, турли инфекциялар, нотўғри овқатланиш туфайлидир. Она организмида кальций, фосфор етишмаса, бу ҳолат ҳомилада намоён бўлади. Яъни туғилган фарзандда тиш эмали гипоплазияси (нуқсони) кузатилади, тишлари нотекис, эмалида нуқсон билан чиқади. Боланинг кейин чиққан доимий тишларида нуқсони бўлса, бу унинг саломатлигида муаммо борлигини билдиради.\n—Ёш боланинг чириган ёки қийшиқ чиққан тишини олдириш, қоплама ёки имплант қўйиш мумкинми?\n—Иложи борича 16 ёшгача бўлган болаларнинг тишини суғуриб олмаслик зарур. Уларга турли қопламалар (коронка), протез (сунъий тиш)лар қўйиш ҳам мумкин эмас. Ёш боланинг тиши олинса, жағ суяклари яхши ўсмайди, тишлар кетма-кетлиги издан чиқади, янги тишлар қинғир-қийшиқ бўлиб ўсади, тишлаш мувозанати (прикус) бузилади. Ота-она эътиборсиз бўлса, даволанмаган кариес тиш илдизига бориб етади. Кейин тишни олиб ташлашдан бошқа чора қолмайди. Тишни сақлашнинг иложи бўлмаса, олиб-қўйиладиган ясама тиш қўйишга тўғри келади. Қийшиқ тишлар қиёфани бузади, эстетик жиҳатдан хунук кўринади ва шу боис ота-оналарни кўп ташвишга солади. Нотекис тишларни махсус ортодонтик мослама (орто-тўғри, донтия-тишлар, тишларни тўғри қаторга солиш деган маънони англатади) ёрдамида тўғриласа бўлади.\n—Нима учун баъзи болалар тунда тишларини ғичирлатади?\n—Бундай ҳолатларда болани невролог кўригига олиб бориш лозим. Баъзилар бу ҳолат организмдаги гижжалар билан боғлиқлигини айтади. Таъкидлаш лозимки, бундай одат кўп қайталанса, тишлар эмалига зарар етиши мумкин.\n—Бола фақат бир томондаги жағ тишларида овқат чайнашга одатланса нима бўлади?\n— Доимий тарзда овқат чайнайдиган тишлар бақувват бўлади. Овқат тишлашда ва чайнашда кам қатнашадиган тишлар тез чирийди. Чунки уларда овқат қолдиқлари ва карашлар фаол тишларга қаараганда кўп йиғилади. Шунинг учун овқат еганда барча тишлардан унумли фойдаланиш, бир вақтнинг ўзида ҳар иккала жағни ҳам ишга солиш лозим.\n—Болалар мисвок (тиш кавлагич)дан фойдаланиши мумкинми?\n— Мисвок, сақич ва ипдан тишларни механик тозалаш мақсадида фойдаланиш мумкин. Лекин болалар бу усулни камроқ қўллаши керак. Кимки тишини авайламаса, стоматологга иши тушаверади.\nОналар ва болаларга стоматолог тавсиялари:Ҳомиладор аёл боласининг саломатлиги учун тўйимли овқатланиши, зарарли одатлар ҳамда озиқлар (масалан, консервантлар, газланган ширин ичимликлар)дан ўзини тийиши лозим. Шунда ўзининг ҳам, фарзандининг ҳам тишлари соғлом, чиройли бўлади.Витаминли озиқ-овқатлар, мева ва сабзавотлар, кальцийга бой маҳсулотлар организмнинг барча аъзолари саломатлигига қалқон бўлиб хизмат қилади.Оналар болага гўштни иложи борича майдалаб, мева ва сабзавотларни блендерда эзиб беришни маъқул кўради. Аммо бола сабзи, бодринг ва олмаларни карсиллатиб тишлаб ейиши керак. Овқатни чайнаб еса боланинг тишлари ўз-ўзидан тозаланиб туради, кучли ҳамда мустаҳкам бўлиб ўсади.Замонавий стоматология тишларни оғриқсиз даволайди. Тиш докторига боришдан қўрқмаслик керак.\nKalit so`zlar: стоматолог билан суҳбат, тишлар саломатлиги\nmanzur.uz / 28.10.2019 71\nmanzur.uz / 28.09.2019 89\nmanzur.uz / 09.09.2019 103\nmanzur.uz / 27.08.2019 126\nЎзбекистон маданий мероси дунё тўпламларида\nmanzur.uz / 30.07.2019 78


Латифалар, ҳажвиялар, хандалар, ҳазиллар, приколлар, анекдотлар\nИкки ака-ука йўлда кетаётиб, олма дарахтига кўзи тушибди. Қараса дарахтда бир дона олма қолган экан. Ака олмани укасидан олдин оламан деб шошиб дарахтга чиқиб бораётса, олма пастга тушиб кетибди. Укаси олмани олиб еб қўйибди.\n— Акаси дарахтдан тушиб, укасига\n— Кўрдингми, мен билан юрсанг олма ейсан, - дермиш.\n@latifa_uz Телеграм канали\nЛатифа қўшинг! Биз билан алоқа\n© Latifa.uz, 2008–2018


Россия: чет эллик савдогарлар учун чиқарилган янги қоидалар “фавқулодда ҳолатлар” сифатида - Фарғона.Ру ахборот агентлиги\n16:44 msk, 10 Июль 2020\nРоссия: чет эллик савдогарлар учун чиқарилган янги қоидалар “фавқулодда ҳолатлар” сифатида\n16.01.2007 17:53 msk\nФарғона.Ру 2007 йилнинг 15 январидан бошлаб Россия Федерациясида чет эллик фуқаролар ва фуқаролиги бўлмаган шахсларни муҳожир сифатида қайд этиш тўғрисидаги қонун кучга кирди. Энди Россияда чет элликларнинг рўйхатдан ўтиши ҳам, расман ишга жойлашиши ҳам анча осон бўлиб қолди. Бироқ айнан кечаги кундан бошлаб Россияда яшаётган ва савдо соҳасида ишлаётган муҳожирлар учун қийин даврлар бошланди. Расмийларнинг савдо соҳасида ишлаётган чет элликлардан апрелгача тўла қутулиш қарори билан боғлиқ равишда уларнинг кўпчилиги ишсиз қолдилар.\nСайёра С. бундан буён кассир бўлиб ишлай олмаслигини бор-йўғи бир ҳафта олдин билди. Ўшанда қизга, янги қоидаларга кўра, кассаларда ва колбаса бўлимларида ишловчи барча чет элликлар ишдан бўшатилишлари ёки бошқа ишга ўтказилишларини маълум қилдилар. Сайёранинг узоқ ўйлаб ўтиришга имкон бўлмади: Ўзбекистондаги уйидан қайнотасининг ўлим тўшагида ётгани ҳақида хабар келди ва Сайёра бутун оиласи билан ватанга қайтишга қарор қилди. Бунинг устига эрининг Россиядаги ишлари ҳам орқага кетган: тўрт йилдан бери ишлаётган бозордаги савдо нуқтасини ёпгандилар ва у ишсиз сарсон бўлиб юрганди.\n- Ўн тўртинчи январь куни бўлиб ўтган йиғилишда бизга ишимиз учун ташаккур билдирдилар ва бугун охирги иш кунимиз эканини маълум қилдилар, - дейди Сайёра. – Бир ҳафта аввал бошқарувчи аёл ўзига четдан келганларнинг ҳаммасини кассадан олиб ташлаш ҳақида буйруқ берилгани ҳақида айтганида, бизда ваҳима уйғонганди, биз саросимага тушдик ва ҳафа бўлдик. Ахир биз эндигина тайёргарликдан ўтиб, ишни ўзлаштириб олгандик-да. Янги жойга кўникиш қийин-ку ахир. Дўконда энди навбатма-навбат ишлайдиган кассирларнинг тўла комплекти йиғилганди, бу ёқда эса...\nСайёра С. ишлаган дўкон аввал четдан келганларнинг меҳнатидан фаол фойдаланадиган Россиядаги машҳур супермаркетлар тармоғига киради. Дейлик, бу ердаги барча ҳаммоллар ва фаррош ҳам четдан келган кишилар; савдо залидаги тўрт операторнинг фақат биттаси россиялик эди, аммо ишчилар етишмаганлиги учун уни кассир қилиб олишди. Ўн икки кассирдан ярми ҳам чет эллик фуқаролар эди. Лекин бу ерда қўриқчи бўлиб фақат Россия фуқаролари ишлайдилар.\nРоссияда 700 мингдан зиёд чет эллик меҳнат фаолияти учун бериладиган рухсатномага эга. Шу билан бирга, турли баҳоларга кўра, Россияда 8 миллиондан 12 миллионгача муҳожир юрибди.\n- Кассир бўлиб бизда Украина, Молдавия, Қирғизистон ва Ўзбекистондан келган қизлар ишлардилар, - санайди Сайёра. – Энди эса мен билан бир қирғиз қиз уйга кетаяпмиз, бошқа бир қирғиз қизни савдо залига операторликка ўтказишди, қолганларни эса ишдан бўшатишди. Аммо ҳозирча ҳеч ким Россиядан кетмоқчи эмас, балки улар бир ҳафта давомида ўзларига иш ҳам топгандирлар…\nДўкон бошқарувчиси билан гаплашишнинг имкони бўлмади – у ўз жойида эмас экан, аммо дўкон хизматчиларининг мулоҳазаларига қараганда, янги қонунлар унда ижобий кайфият уйғотмаган.\n- Албатта, у одамларга ачинади, - дейди Шура (савдо залида оператор бўлиб ишлайдиган Шаҳодат исмли тожик аёлни бу ерда шундай исм билан чақирадилар). – Ахир иш оғир, дўкон катта, харидор кўп, тиғиз пайтда ҳатто олти касса ишлаб турган бўлса-да, касса ёнида навбат қаторлари пайдо бўлади. Бу ерда эса бирданига қисқартириш бошланиб қолди. Бошқарувчи ҳам “кўрсатмани бажараяпти”, “вазиятдан чиқиш учун россияликларни жалб қилишга тўғри келади”, дейди. Энди у яна одам қидириши, уларга иш ўргатиши зарур бўлади. Россияликларни қандай жалб қилар эканлар – билмайман, балки ойликни оширишар...\nРоссия Федерациясининг 2006 йилнинг 18 июлида чиққан “Россия Федерациясида чет эллик фуқаролар ва фуқаролиги бўлмаган шахслар муҳожирлик қайди тўғрисида”ги 109-ФЗ рақамли Федерал қонуни\n2006 йилнинг 30 июнида Давлат Думаси томонидан қабул қилинган\n2006 йилнинг 7 июлида Федерация Кенгаши томонидан маъқулланган\n2006 йилнинг 20 июлида чоп қилинган\n2007 йилнинг 15 январидан кучга киради\nФарғона.Ру: - Дўкон хизматчиларининг ойлик маоши қанча ҳозир?\n- Кассирларники, агар “икки кундан кейин икки кун” тизими бўйича ишласа, 11-12 минг рубл: бунда икки кун ишлаб, икки кун дам олади. Зал операторлариники, агар дўконга кираверишда осилган эълонга қаралса, 8500 рубл. Четдан келганлар эса 6500 оламиз. Агар “икки кундан кейин икки кун” ишланса. Бу кам, албатта, биз ахир ижара ҳақини ҳам тўлашимиз керак-да, шунинг учун ҳам кўпчилик икки смена ишлайди. Бу жуда оғир: суткасига ўн беш соат тик оёқда туришга тўғри келади, агар бошқарувчи бирор жойга ўтириб олганингизни кўриб қолгудек бўлса, дарров аччиқлана бошлайди... Ҳаммоллар операторлардан кўпроқ оладилар: агар биз бир кунда 435 рубл топсак, юк ташувчилар 530 рублга ишлайдилар.\nФарғона.Ру: - Операторларни ишдан бўшатиш ҳақида ҳеч нима демадиларми ҳали?\n- Ҳозирча бу фақат кассирларга дахлдор бўлди. Аммо икки кундан кейин бизга ҳам ишдан бўшаганимизни маълум қилишлари мумкин, ахир биз ҳеч нарсани олдиндан била олмаймиз. Агар бизга янги қоидаларни, тегишли низомни, фармонни ўқиб берганларида эди, биз нимага тайёргарлик кўришимиз кераклиги билган бўлардик. Лекин бизга ҳеч нарса айтмайдилар ахир. Биз фақат бир-биримиздан ёки агар улгурсак, телевизордан эшитиб қолишимиз мумкин. Уйга тунаб келиш учун тунги соат ўн иккида қайтамиз ва тонг саҳарда яна ишга кетамиз. Яхшиямки, дўконда кун бўйи радио ишлаб туради, ундан ҳам у-бу хабарни эшитиб қоламиз.\nФарғона.Ру: - Алкоголли ичимликлар сотиладиган бўлимда ишлар қанақа? Ахир чет эллик фуқароларга спиртли ичимликлар сотиш таъқиқланди-ку.\n- Алкоголли ичимликлар бўлимида оператор фақат товар териш билан шуғулланади, у бевосита ароқ ёки шароб сотмайди.\nФарғона.Ру: - Ишга рухсатнома олиш ҳақида нима дейсиз? Дўконда ишлаётган бирор кишида рухсатнома борми?\nЭндиликда чет эллик фуқаро Россияда ишлаш учун рухсатномани мустақил равишда расмийлаштиради. Ишга рухсатнома расмийлаштириш учун давлатга тўланадиган пулбор-йўғи 1 минг рублни ташкил қилади.\n- Ҳаммада ҳам эмас. Масалан, менда бор, яна бир неча кишида рухсатнома бор (паспорт маълумотлари, иш берувчи фирма номи ва лавозими кўрсатилган пластик карточкани олиб кўрсатади). Москвага келиб, ишга жойлашишим биланоқ рухсатнома олиш ғамини еганман. Мен муаммоларни ёқтирмайман. Аммо ўшанда менга аввал икки ой ишлаб беришим кераклигини, агар фирма мени ишда олиб қолишга рози бўлсагина, меҳнат фаолияти учун рухсатнома расмийлаштирилиши мумкинлигини айтгандилар. Бу куз фасли бошида бўлганди ва менга рухсатномани бепул расмийлаштириб беришларини айтгандилар. Аммо “аксилмуҳожирлик” кампанияси бошланганидан кейин ҳаммада албатта рухсатнома бўлиши кераклигини, аксинча эса ишдан бўшатиб юборишларини айтдилар. Аммо энди рухсатнома расмийлаштириш пулли бўлиб қолди. Бизга рухсатнома расмийлаштириш тўққиз мингга тушишини айтдилар, ундан тўрт ярим мингини гўё ишга қабул қилувчи фирма, қолган ярмини эса рухсатнома олаётган киши тўлар экан. Рози бўлишга тўғри келди, албатта. Лекин мен рухсатнома олиш учун 12 минггача бўлган турли баҳоларни эшитдим.\nФарғона.Ру: - Ишдан бўшатилган кассирларнинг ишга рухсатномаси бормиди?\n- Йўқ, улар ҳам бизга яқинда келган эдилар, ҳали расмийлаштиришга улгурмаган эдилар. Лекин биттасига рухсатнома расмийлаштириб улгургандилар шекилли… Аммо рухсатнома ҳам тўсатдан ишдан бўшатилишдан сақлаб қолиши номаълум. Ўзим ҳам йил бўйи ишлай оламанми-йўқми - билмайман…\nБу нарса бугунги кунда ўзлари ишлаган айрим соҳаларда туйқусдан керак бўлмай қолган қонунга бўйсунувчи кўплаб чет эллик фуқароларни хавотирлантираяпти. Уларнинг хавотирлари ўринсиз эмас: Россия Федерал Муҳожирлик хизмати (ФМХ) бошлиқ ўринбосари Вячаслав Поставниннинг кеча “Маяк” радиосига берган интервьюсида билдиришича, “ҳукумат мамлакатда қонун бузилмаслигининг чорасини кўрди. Шунинг учун ҳам Меҳнат кодексига ўзгартишлар қабул қилинди ва унга на иш берувчи, на ишчига боғлиқ бўлмаган сабабларга кўра меҳнат муносабатларини тўхтатиш мумкин бўлган модда киритилди. Давлатимиз улуш бўлиши кераклигини кўзда тутувчи қарор қабул қилди. Форс-мажорга ўхшаш. Шу асосда шартномалар бузилиши мумкин”.\nДемак, Россияда янги миграцион қоидаларнинг жорий қилинишини ўзини ҳурмат қиладиган давлатнинг жиддий қонуни каби яхшилаб ўйланган ҳодиса сифатида эмас, форс-мажор (фавқулодда ҳолат) ўлароқ баҳолаш мумкин экан.


Афғонистондаги можаронинг авж олишига Ўзбекистон қандай муносабатда\n19 Iyul 23:55 / Published in Ўзбекистон янгиликлари\nЎзбекистоннинг Толибонга нисбатан сиёсати\nБу ташқи ишлар вазири Абдулазиз Комилов америкалик телебошловчи Деннис Вахлига «This Is America TV» телевидение лойиҳаси доирасида берган интервюсида Толибон ҳаракати (Россия ва Ўзбекистонда тақиқланган ташкилот) ҳақидаги фикрлари билан ўртоқлашди. Унинг таъкидлашича, Паштун ҳаракатининг интилиши тўлақонли мустақил давлат яратишга қаратилган. Улар Афғонистоннинг ички ишларига аралашадиган ҳар қандай ташқи кучларни ҳайдаб чиқаришни ният қилган.\n1996 йилдан 2001 йилгача бўлган толибларнинг беш йиллик ҳукмронлиги даврида Афғонистонда тартиб бор эди. Кузатувчилар ташқарисида Толибоннинг ўзи ва маҳаллий аҳоли буни эслашади. Уларнинг барчаси аҳолини қуролсизлантиришга, ўғирликни йуқ қилишга, кўкнори этиштиришни тақиқлашга ва мамлакат кўчаларида тинчлик ўрнатишга ёрдам берган қаттиқ шариат қонунлари ҳақида гапиришади.\nАбдулазиз Комиловнинг таъкидлашича, толиблар ўтмишдагидан кўра қаттиқроқ давлат яратмоқчи. Далил сифатида Комилов Афғонистон Ислом Амирлиги веб-сайтида эълон қилинган, толиблар қайси давлатни яратмоқчи эканлиги ҳақида ёзилган матндан бир парча келтирди: «Жуда қизиқ мақола… Улар мустақил ва суверен мамлакатни бирон бир давлатсиз хоҳлашларини айтмоқдалар ташқи аралашув. “Биз ўз ҳудудимизни хорижий ҳарбий кучлар томонидан босиб олинишини истамаймиз. Биз аёллар, қизлар ва бошқаларнинг ҳуқуқларини кафолатламоқчимиз. Аёллар таълим, тиббиёт ва бошқа соҳаларда ишлашлари мумкин. Биз қўшни мамлакатлар билан дўстона алоқалар ўрнатишни истаймиз.\nРоссия ташқи ишлар вазири Сергей Лавровга Россия қўшинларининг Афғонистонга киритилиши тўғрисида берилган саволга у шундай жавоб берди: «Биз Тожикистон билан иттифоқдошмиз … Ва агар Тожикистонга қарши ҳужум бўлса, албатта, бу дарҳол КХШТда кўриб чиқиладиган мавзу бўлади… Мен бирон бир жойда ўқиганман ёки телевизордан Афғонистонга қўшин жўнатамизми ёки йуқлигини эшитганман: жавоби аниқ деб ўйлайман.»\nҒарб сиёсатшунослари, шу билан бирга, рус қўшинларининг Афғонистонга киришини истисно қилиш мумкин эмас, деб таъкидлайдилар. Тожикистон ва Афғонистон чегарасида Россия ва Ўзбекистон контингентининг кўпайиши таъкидланган.\nТошкентнинг позицияси минтақадаги тинчлик ва тотувликка қаратилган. Ва таҳдидга қарамай, Ўзбекистон Марказий Осиёда ҳарбий можаро хавфини минималлаштиришга ҳаракат қилмоқда.\nTagged under: ИНТЕРВЮ, РАҲБАР, ТИВ, толибон, ЎЗБЕКИСТОН, ЧЕГАРА


Эртага мамлакат чемпионатининг учинчи турида “Навбаҳор” Жиззахнинг “Сўғдиёна” жамоасини қабул қилади. Дастлабки иккита тур якунларига кўра ҳар икки жамоа ҳали ғалаба нашидасини суришмаган. Айнан шу нуқтаи назардан олиб қараганда учрашувни муросасиз руҳда ўтишини тахмин қилиш қийин эмас. Жамоамизни бу сафар фақат ғалаба қониқтиради. Таъкидлаш лозимки, 2011 йилдан буён "Сўғдиёна" Намангандан қуруқ қайтади. Даврон Файзиев бошчилигидаги жамоа сўнгги бор "Навбаҳор" майдонида 2009 йилда дуранг қайд этган.\n"Навбаҳор" ва "Сўғдиёна" жамоалари Ўзбекистон чемпионатларининг Олий лигасида ўзаро 40 бор учрашишган. Жамоамиз 21 бор ғалаба нашидасини сурган. Жиззахликлар ҳисобидаги ютуқлар сони 14 тани ташкил этмоқда. Томонлар бешта ўйинда дуранг қайд этишган. Тўплар нисбатидаги кўрсаткич 73-48, "Навбаҳор" фойдасига. Жамоалар ўртасидаги ўзаро учрашувлардаги энг йирик ҳисоб 1996 йили қайд этилган. Ўшанда футболчиларимиз Наманганда жиззахликлар дарвозасига еттита жавобсиз тўп киритишганди. Сермаҳсуллик борасида эса 2000 йилги учрашув тарихда қолган. Шунингдек 2014- йил Жиззахда ўтказилган қарама-қаршиликда ҳам ўйингоҳга ташриф буюурган мухлислар тўққизта голга гувоҳ бўлишган. Ўшанда "Сўғдиёна" "Навбаҳор"ни 5:4 ҳисобида таслим этган. Эътиборлиси, "Навбаҳор" ўз тарихида "Сўғдиёна"га ўз майдонида имкониятни бой бермай келмоқда. Ўтган йилги томонларнинг Намангандаги ўзаро тўқнашуви 1:0 ҳисобида "лочинлар"нинг ғалабаси билан якун топганди. Жамоамизнинг ғалаба голига Отабек Валижонов муаллифлик қилган.\nНаманганда ўтказилган барча учрашувлар натижаси қуйидагича:\n"Навбаҳор" - "Сўғдиёна" - 3:1\n"Навбаҳор" - "Сўғдиёна" - 0:0\n"Навбаҳор" - "Сўғдиёна" - 2:1\n"Навбаҳор" - "Сўғдиёна" - 7:0\n"Навбаҳор" - "Сўғдиёна" - 1:0\n"Навбаҳор" - "Сўғдиёна" - 2:0\n"Навбаҳор" - "Сўғдиёна" - 1:1\n"Навбаҳор" - "Сўғдиёна" - 6:3\n"Навбаҳор" - "Сўғдиёна" - 4:0\n"Навбаҳор" - "Сўғдиёна" - 4:2


«Шавкат Мирзиёев яхши қўшничилик муносабатлари ташаббускори ва архитектори» — Имомали Раҳмон\nЎзбекистон 15:42 / 11.06.2021 10942\nПрезидент Шавкат Мирзиёев Тожикистонга расмий ташрифи доирасида Душанбедан Хўжандга келди. Олий мартабали меҳмонни Тожикистон президенти Имомали Раҳмон кутиб олди. Икки мамлакат байроқлари билан безатилган аэропорт ва кўчаларда жамоатчилик вакиллари президентимизни катта хурсандчилик билан кутиб олди.\nИкки мамлакат етакчилари қисқа учрашув ўтказиб, биргаликда Хўжанд яқинидаги «Арбоб» маданият саройига йўл олдилар.\n«Арбоб» маданият саройида Сўғд вилояти жамоатчилиги вакиллари, зиёлилар, нуронийлар билан учрашув бўлиб ўтди.\nТожикистон пешвоси Имомали Раҳмон Ўзбекистон президенти Шавкат Мирзиёевнинг сиёсий иродаси билан икки мамлакат ўртасида ишонч ва дўстлик муҳити яратилганини таъкидлади.\n«Илгари тўпланиб қолган муаммолар шундай қисқа муддатда ҳал этилишини тасаввур қилиб бўлармиди?! Бунга халқаро ташкилотлар ҳам ишонмаган эди. Бугун давлатларимиз ўртасида ҳал бўлмаган масала қолмади, ўзаро ишонч пайдо бўлди. Бундай муносабатларнинг ташаббускори ва архитектори ҳурматли Шавкат Миромонович Мирзиёев», - деди Имомали Раҳмон.\nКейинги йилларда давлат чегараларида 17та ўтказиш пункти очилгани, Тожикистон халқи бундан миннатдор экани қайд этилди.\nЎзбекистон раҳбари йиғилганларга чуқур ҳурматини билдириб, халқлар ўртасидаги дўстликни қадрлаш, маданий-гуманитар алоқаларни ривожлантириш ҳақида нутқ сўзлади.\n«Сўнгги йилларда Ўзбекистон билан Тожикистон ўртасида қарор топган яхши қўшничилик ва абадий дўстлик туфайли биз улкан натижаларга эришмоқдамиз. Албатта, бундай ютуқларга эришишда Сиз, азизларнинг, икки мамлакат жамоатчилиги ва зиёлиларининг беқиёс ҳиссаси борлигини биз яхши биламиз ва юксак қадрлаймиз», – деди Шавкат Мирзиёев.\nЎзбекистон президенти ташрифининг муҳим қисми Хўжанд шаҳрида ўтаётгани бежиз эмас. Бу қадимий шаҳар ўзбек ва тожик халқлари учун бирдек қадрли. У асрлар давомида Буюк Ипак йўлидаги марказлардан бири бўлиб, минтақамиз маданий ҳаётида муҳим ўрин тутган.\nБугунги кунда Хўжанд шаҳрида Ўзбек маънавияти ва маърифати маркази, маҳаллий университетда ўзбек филологияси бўйича мутахассислар тайёрлайдиган илмий мактаб фаолият юритмоқда.\nЎзбекистонда, барча миллат ва элатлар қатори, тожик маданиятини сақлаш ва ривожлантиришга ҳам катта эътибор қаратилмоқда. Мамлакатимизда бир миллион олти юз минг нафар тожик миллатига мансуб фуқаролар истиқомат қилмоқда, юртимиз равнақига муносиб ҳисса қўшмоқда. Улар орасида таниқли олимлар, тадбиркор ва фермерлар, ўқитувчи ва шифокорлар, турли даражадаги раҳбарлар бор.\nМамлакатимизда 15 та тожик миллий маданият маркази миллатлараро ҳамжиҳатликни мустаҳкамлашга ҳисса қўшмоқда. Тожик тилида газета ва журналлар чоп этилиб, телекўрсатув ва радиоэшиттиришлар эфирга узатилмоқда. 255 та мактабда таълим тожик тилида олиб борилаётир. Бир қатор олий ўқув юртларида шундай факультетлар ва бўлинмалар фаолият юритмоқда. Жорий йилда ушбу йўналишларга қабул ўринлари икки баробар ортади.\nМамлакатимизда кейинги йилларнинг ўзида тожик миллатига мансуб 130 фуқаро юксак давлат мукофотларига сазовор бўлди.\nЎзбекистон ва Тожикистонда икки халқнинг маданияти ва санъатини ўрганишга, ўзаро бойитишга катта эътибор қаратилмоқда. Ўзбекистон президентининг ташрифи давомида имзоланган ҳужжатлар бунга янада кенг имконият яратади. Хусусан, Маданий-гуманитар ҳамкорлик тўғрисидаги битим халқларимизнинг маънавий алоқаларини мустаҳкамлаш, ёшларимизни умумий манфаатлар атрофида жипслаштиришга йўналтирилган қатор лойиҳаларни кўзда тутади\nУчрашувда дунё шиддат билан ўзгараётгани, бизнинг минтақамизда ҳам хавфсизликка янги таҳдидлар юзага келаётгани қайд этилди.\n«Биз тинчлик ва барқарорлик, дўстлик ва ҳамкорлик каби буюк неъматларни алоҳида қадрлашимиз ва мустаҳкамлашимиз, ёшларда миллий ва умуминсоний қадриятларга ҳурмат туйғусини тарбиялашимиз керак.\nСаъй-ҳаракатларимизни бирлаштирсаккина, халқларимиз учун тинчлик ва хотиржамликни, келгуси авлодларга фаровон ҳаётни таъминлашдек умумий мақсадга эришишимиз мумкин. Ишончим комилки, сиз, ижодий ва илмий соҳаларнинг ҳурматли вакиллари, ўзингизнинг бой билим ва ҳаётий тажрибангиз, ташаббускорлик ва ғайратингиз билан халқларимиз дўстлигини мустаҳкамлашга муносиб ҳисса қўшасиз», - деди Ўзбекистон президенти.\nПрезидентлар «Арбоб» маданият саройини кўздан кечирдилар. Ушбу мажмуа 1959 йилда барпо этилган. У тожик халқи учун тарихий аҳамиятга эга. Ўтган асрнинг 90-йиллари бошида бу ерда мамлакат мустақиллигига доир муҳим қарорлар қабул қилинган. Бу ерда 1992 йилда – Тожикистон тақдирида ҳал қилувчи аҳамиятга эга бўлган паллада Эмомали Раҳмон давлат раҳбари лавозимига киришган.\n23:13 / 15.06.2021 1732\n23:12 / 15.06.2021 1550\n22:00 / 15.06.2021 8012


Ўзбекистон Республикаси Ҳукумати кафолати остида амалга оширилаётган 2015 йилги хорижий инвестиция лойиҳалари доирасидаги ишлар ҳақида - Ўзбекистон Республикаси Қишлоқ хўжалиги вазирлиги\nЎзбекистон Республикаси Ҳукумати кафолати остида амалга оширилаётган 2015 йилги хорижий инвестиция лойиҳалари доирасидаги ишлар ҳақида\nЎзбекистон Республикаси Президентининг 2014 йил 17 ноябрдаги “Ўзбекистон Республикасининг 2015 йилги Инвестиция дастури тўғрисида”ги ПҚ-2264-сонли қарори асосида Қишлоқ ва сув хўжалиги вазирлиги тизимида 18 та лойиҳа бўйича 81,54 млн АҚШ доллари миқдоридаги маблағни ўзлаштириш режалаштирилган. Ҳукумат кафолати остида амалга оширилаётган мазкур лойиҳаларнинг жорий йил январь-апрель ойлари учун белгиланган маблағларни ўзлаштириш режаси 14,21 млн АҚШ долларини ташкил этиб, амалда 15,434 млн АҚШ доллари (108,6%) миқдорида иш бажарилди. Жумладан:\n1. “Фарғона водийсида сув ресурсларини бошқариш. 1-босқич.” лойиҳасининг умумий қиймати 81,85 млн АҚШ долларини ташкил этиб, шундан 16,31 млн АҚШ доллари Ўзбекистон ҳукуматининг улуши ва 65,54 млн АҚШ доллари Жаҳон банкининг қарз маблағларидир. Январь-апрель ойларида 6,048 млн АҚШ доллари миқдоридаги маблағни ўзлаштириш режалаштирилган бўлиб, амалда бу кўрсаткич 100 фоизга бажарилди.\n2. “Навоий вилоятидаги “Навоий” ва “Учқора” насос станцияларини реконструкция қилиш” лойиҳасининг умумий қиймати 24,3 млн АҚШ долларига тенг бўлиб, Франция Ҳукуматининг кредит маблағи 21,75 млн АҚШ долларини, Ўзбекистон ҳукуматининг улуши 2,55 млн АҚШ долларини ташкил этади. Жорий йилнинг январь-апрель ойлари учун маблағ ўзлаштириш кўзда тутилмаган.\n3. “Андижон вилоятидаги “Асака-Адир” насос станциясини реконструкция қилиш лойиҳаси”нинг умумий қиймати 7,47 млн АҚШ долларига тенг бўлиб, Хитой ҳукуматининг кредит маблағи 4,55 млн АҚШ долларини, Ўзбекистон ҳукуматининг улуши 2,76 млн АҚШ долларини ташкил этади. Жорий йилнинг январь-апрель ойлари учун маблағ ўзлаштириш кўзда тутилмаган бўлсада, амалда 0,36 млн АҚШ доллари миқдоридаги маблағ ўзлаштирилди.\n4. “Андижон вилоятидаги “Раиш-Хакент-2” насос станциясини реконструкция қилиш” лойиҳасининг умумий қиймати 9,266 млн АҚШ долларига тенг бўлиб, Хитой ҳукуматининг кредит маблағи 4,57 млн АҚШ долларини, Ўзбекистон ҳукуматининг улуши 3,87 млн АҚШ долларини ташкил этади. Жорий йилнинг январь-апрель ойлари учун маблағ ўзлаштириш кўзда тутилмаган бўлсада, амалда 0,14 млн АҚШ доллари миқдоридаги маблағ ўзлаштирилди.\n5. “Наманган вилоятидаги “Кукумбай” насос станциясини реконструкция қилиш” лойиҳасининг умумий қиймати 10,0 млн АҚШ долларига тенг бўлиб, Хитой ҳукуматининг кредит маблағи 4,09 млн АҚШ долларини, Ўзбекистон ҳукуматининг улуши 5,42 млн АҚШ долларини ташкил этади. Жорий йилнинг январь-апрель ойлари учун маблағ ўзлаштириш кўзда тутилмаган.\n6. “Навоий вилоятидаги “Кенимех-1” насос станциясини реконструкция қилиш” лойиҳасининг умумий қиймати 20,197 млн АҚШ долларига тенг бўлиб, Хитой ҳукуматининг кредит маблағи 5,31 млн АҚШ долларини, Ўзбекистон ҳукуматининг улуши 12,7 млн АҚШ долларини ташкил этади. Жорий йилнинг январь-апрель ойлари учун маблағ ўзлаштириш кўзда тутилмаган.\n7. “Навоий вилоятидаги “Касаба” насос станциясини реконструкция қилиш” лойиҳасининг умумий қиймати 12,251 млн АҚШ долларига тенг бўлиб, Хитой ҳукуматининг кредит маблағи 4,41 млн АҚШ долларини, Ўзбекистон ҳукуматининг улуши 7,39 млн АҚШ долларини ташкил этади. Жорий йилнинг январь-декабр ойи учун 2,43 млн АҚШ доллари миқдорида маблағ жалб этиш ва ўзлаштириш кўзда тутилган ва амалда 100 фоизга бажарилган.\n8. “Хоразм вилоятидаги Тошсоқа тизимидаги магистрал суғориш каналларини қайта тиклаш” лойиҳасининг умумий қиймати 144,2 млн АҚШ долларига тенг бўлиб, Ислом Тараққиёт Банки кредит маблағи 90,37 млн АҚШ долларини, Ўзбекистон ҳукуматининг улуши 53,83 млн АҚШ долларини ташкил этади. Жорий йилнинг январь-апрель ойларида 0,42 млн АҚШ доллари миқдоридаги маблағ ўзлаштирилиши кўзда тутилган бўлиб, амалда бу кўрсаткич 100 фоизга бажарилди.\n9. “Аму-Бухоро машина канали тизимини қайта тиклаш” лойиҳасининг умумий қиймати 277,51 млн АҚШ долларига тенг бўлиб, Ислом Тараққиёт Банки кредит маблағи 220,00 млн АҚШ долларини, Ўзбекистон ҳукуматининг улуши 57,51 млн АҚШ долларини ташкил этади. Жорий йилнинг январь-апрель ойлари учун 0,219 млн АҚШ доллари миқдоридаги маблағ ўзлаштирилиши кўзда тутилган бўлиб, амалда 0,0459 млн АҚШ доллари миқдоридаги маблағ ўзлаштирилди.\n10. “Жанубий Қорақалпоғистонда сув ресурсларини бошқаришни яхшилаш” лойиҳасининг умумий қиймати 376,714 млн АҚШ долларини ташкил этиб, шундан 115,924 млн АҚШ долларини Ўзбекистон ҳукуматининг улуши ва 260,79 млн АҚШ долларини Жаҳон банкининг қарз маблағлари ташкил этади. Жорий йилнинг январь-апрель ойлари учун 0,08 млн АҚШ доллари миқдоридаги маблағни ўзлаштириш режалаштирилган.\n11. “Ирригация тизимлари ҳавза бошқармаларини каналлар ва коллекторлани тозалаш учун экскаватор ва бульдозерлар билан таъминлаш” лойиҳасининг умумий қиймати 14,613 млн АҚШ долларини ташкил этиб, шундан 1,392 млн АҚШ долларини Ўзбекистон ҳукуматининг улуши ва 13,221 млн АҚШ долларини Хитой ҳукумати қарз маблағлари ташкил этади. Жорий йилнинг январь-апрель ойлари учун маблағ ўзлаштириш кўзда тутилмаган.\n12. “Лойиҳалар ҳудудида сув таъминотини ошириш учун Амударё ўзани ва каналларни тозалаш учун земснарядлар харид қилиш” лойиҳасининг умумий қиймати 65,073 млн АҚШ долларини ташкил этиб, шундан 38,475 млн АҚШ долларини Ўзбекистон ҳукуматининг улуши ва 26,598 млн АҚШ долларини Хитой ҳукумати қарз маблағлари ташкил этади. Жорий йилнинг январь-апрель ойлари учун маблағ ўзлаштириш кўзда тутилмаган.\n13. Ислом тараққиёт банки иштирокида “Сурхондарё вилоятида сув ресурсларини бошқаришни яхшилаш (Хазарбоғ-Оққопчиғай каналлар тизимини қайта тиклаш)” лойиҳасининг умумий қиймати 122,72 млн АҚШ долларини ташкил этиб, шундан 33,17 млн АҚШ долларини Ўзбекистон ҳукуматининг улуши ва 89,55 млн.АҚШ долларини Ислом тараққиёт банкининг қарз маблағлари ташкил этади. Жорий йилнинг январь-апрель ойлари учун 0,015 млн АҚШ доллари миқдоридаги маблағни ўзлаштириш режалаштирилган.\n14. “Фарғона водийсида сув ресурсларини бошқариш. 2-босқич” лойиҳасининг умумий қиймати 288,02 млн АҚШ долларини ташкил этиб, шундан 56,68 млн АҚШ долларини Ўзбекистон ҳукуматининг улуши ва 231,34 млн АҚШ долларини Жаҳон банкининг қарз маблағлари ташкил этади. Жорий йилнинг январь-апрель ойлари учун маблағ ўзлаштириш кўзда тутилмаган.\n15. “Қашқадарё вилоятидаги “Дўстлик 1-2-3” насос станциясини қуриш” лойиҳасининг умумий қиймати 376,714 млн АҚШ долларини ташкил этиб, шундан 115,924 млн АҚШ долларини Ўзбекистон ҳукуматининг улуши ва 260,79 млн АҚШ долларини Жаҳон банкининг қарз маблағлари ташкил этади. Жорий йилда лойиҳа доирасида маблағ ўзлаштириш кўзда тутилмаган.\n16. “Қишлоқ хўжалиги корхоналарини қўллаб-қувватлаш. 2-босқич” лойиҳасининг умумий қиймати 76,943 млн АҚШ долларини ташкил этиб, шундан 67,96 млн АҚШ доллари Жаҳон Банки қарзи, Ўзбекистон ҳукуматининг улуши 7,438 млн АҚШ доллари, бенифициарларнинг улуши 1,545 млн АҚШ доллари миқдордаги маблағларни ташкил этади. Жорий йилнинг январь-апрель ойлари учун 4,902 млн АҚШ доллари миқдоридаги маблағни ўзлаштириш режалаштирилган бўлиб, амалда бу кўрсаткичлар 5,402 млн АҚШ доллари миқдорида (110%) бажарилди.\n17. “Бухоро, Навоий ва Қашқадарё вилоятларида ерларнинг мелиоратив ҳолатини яхшилаш” лойиҳасининг умумий қиймати 76,18 млн АҚШ долларини ташкил этиб, шундан 60,2 млн АҚШ доллари Осиё Тараққиёт Банки қарзи, 15,58 млн АҚШ доллари Ўзбекистон ҳукуматининг улуши, 0,394 млн АҚШ доллари бенифициарларнинг улушидир. Жорий йилнинг январь-апрель ойлари учун 0,957 млн АҚШ доллари миқдоридаги маблағни ўзлаштириш режалаштирилган бўлиб, амалда бу маблағ тўлиқ ўзлаштирилди.\n18. “Ўзбекистон Республикасида мева-сабзавотчилик тармоғини ривожлантиришни қўллаб-қувватлаш” лойиҳаси (Сурхондарё вилоятида мева-сабзавотчиликни ривожлантириш) нинг умумий қиймати 28,337 млн АҚШ долларини ташкил этиб, шундан 20,445 млн АҚШ доллари ХҚХТЖ ва ИТФ улуши, 1,678 млн АҚШ доллари Ўзбекистон ҳукуматининг улуши, 5,241 млн АҚШ доллари бенифициарлар улушидир. Жорий йилнинг январь-апрель ойлари учун 1,565 млн АҚШ доллари миқдоридаги маблағни ўзлаштириш режалаштирилган бўлиб, амалда бу кўрсаткич 2,065 млн АҚШ доллари миқдорида (132%) бажарилди.


Ўзбекистонда аллергияни қўзғовчи озиқ-овқатлар рўйхати тузилади - xabar.uz\n27.11.2018 15:03 0 186\nФото: «Food and Agriculture Requirements»\nАллергиядан азият чекувчи истеъмолчиларни ҳимоя қилиш мақсадида Инновацион ривожланиш вазирлиги иштирокида ташкил этилган Халқаро молекуляр аллергия маркази халқаро экспертлар билан ҳамкорликда озиқ-овқат маҳсулотларида аллергенлар мавжудлигини маркировка қилиш бўйича қонун лойиҳасини ишлаб чиқмоқда.\nОзиқ-овқат аллергияси безовта қиладиган беморлар тўлақон ҳаёт кечиришлари учун муайян аллерген маҳсулотларни уларнинг кунлик таомномаларидан чиқариб ташлаш зарур. Қайси маҳсулотни сотиб олиш мумкин-у, қай бирини харид қилмаган маъқул деган масала эса қадоқлардаги махсус маълумотларнинг тақдим этилиши билан ҳал этилади.\nЕвропа иттифоқининг амалдаги қонунчилигига асосан бугунги кунда 13 турдаги маҳсулотлар аллергенлар мавжудлиги бўйича маркировка қилинади, булар: сут, тухум, ерёнғоқ, ёнғоқ, соя, кунжут, буғдой, хантал, балиқ, қисқичбақа, сельдерей, люпин ва гречиха. АҚШ, Канада, Австралия ва Янги Зеландия каби бошқа мамлакатларда ҳам маркировка бўйича қонунчилик мавжуд. Японияда фақатгина буғдой, гречиха, тухум, ерёнғоқ ва қисқичбақа маркировка қилиниши шарт, аммо 19 та маҳсулот тури «маркировка қилиниши тавсия қилинади» деб кўрсатилган.\nИнновацион ривожланиш вазирлиги дастурига кўра, аллергия профилларини инобатга олган ҳолда Ўзбекистон Республикаси аҳолисининг қайси маҳсулотларига аллергияси кўплиги молекуляр даражада аниқланмоқда. Дастлабки маълумотларга қараганда, катталарда аллергия ривожланишига сабаб бўлувчи озиқ-овқат маҳсулотларидан биринчиси ерёнғоқдир. Ундан сўнг турли хил ёнғоқлар, соя, кунжут, киви ва шафтоли аллергия чиқарувчи маҳсулотлар рўйхатидан жой олган.\nНон ва булочка маҳсулотларида, ёрмаларда, глазурь, кремлар, соуслар, газаклар ва қуритилган мевалар аралашмасида ерёнғоқ борлигидан истеъмолчи ҳамиша ҳам хабардор бўлмайди. Озиқ-овқат маҳсулотларига маркировкани жорий қилиш орқали истеъмолчиларнинг саломатлиги ва манфаатларини ҳимоя қилиш янада такомиллашади.\nШунингдек, кафе, ресторан ва бошқа жамоат овқатланиш жойларининг таомномаларига таомларда аллергенлар мавжудлиги тўғрисидаги маълумотларни киритиш бўйича тавсиялар ҳам ишлаб чиқилмоқда. Мазкур тадқиқотлар Инновацион ривожланиш вазирлиги қошидаги Илғор технологиялар маркази билан ҳамкорликда амалга оширилмоқда.\nқонун лойиҳаси ўзбекистон аллергия\nИқтисодиёт 03/07, 09:48\nСиёсат 10/06, 14:01\nМаданият 15/04, 22:50


Ўзбекистонда долларнинг "бозор курси" кескин ошди\n11:17 25.10.2016 Ҳавола олиш\nДоллар норасмий курсининг ошиши айрим истеъмол товарларининг нархи кўтарилишига сабаб бўлди\nТОШКЕНТ, 25 окт — Sputnik. Кейинги бир неча кун ичида курс 7-8%га, 1 долларнинг баҳоси 6350-6400 сўмдан 6850-6900 сўмга ошди. "Долларфуруш"лардан 1 долларни 6850-6950 сўмга сотиб олиш мумкин. Курсдаги бундай фарқ пойтахтнинг йирик бозорларида ноқонуний валюта алмаштириш нуқталари мавжудлиги билан изоҳланади.\nSputnik Ўзбекистонга бир неча экспертлар бунинг бир неча сабаблари борлигини айтишди. Сўнгги сабаблардан бири — бензин нархининг деярли 35%га ошиши билан боғлиқ мавҳумлик. Бундан ташқари, кейинги ойларда Марказий банк томонидан доллар расмий курси ҳам ошмоқда. Кейинги ҳафта ичида у 3065 сўм 35 тийиндан 3083 сўм 96 тийинга кўтарилди.\nЭкспертлар агар вазиятга ҳукумат аралашмаса, долларнинг "қора бозор"даги курси янада ошишини тахмин қилмоқдалар. Айримлар курс 7000 сўмгача кўтарилишини, кейин эса аста-секин пасайиб, 6500-6600 сўмгача тушишини айтмоқда.\nЎзбекистонда бензин нархи 35% га ошди\nБошқалар эса яқин икки кун ичида назорат органлари вазиятни қўлга олишини ва курс 6300-6400 сўмни ташкил этишини айтишмоқда.\nШуни айтиш жоизки, доллар норасмий курсининг ошиши айрим истеъмол товарларининг нархи кўтарилишига сабаб бўлди. Sputnik мухбирлари вазиятни кузатиб боришади.


Суперлига. “Қўқон-1912” ўз уйида “Қизилқум”га ютқазди » Ўзбекистон янгиликлари – Zamin.uz\n18 октябрь 2019, 17:29\nЎзбекистон Суперлигаси 22-туридан ўрин олган "Қўқон-1912" ҳамда "Қизилқум" жамоалари ўртасидаги ўйин ўз ниҳоясига етди.\nҚўқондаги "Марказий" стадионда кечган учрашувда меҳмонлар 2:1 ҳисобида рақибдан устун келишди.\nЎйиннинг 26-дақиқасида Суҳроб Бердиевнинг узатган тўпини Ҳамидулло Абдуҳмидов оҳиста ҳаракат билан дарвозага йўллади - 1:0.\nБиринчи таймнинг 45+2-дақиқасида Муҳсин Убайдуллаев ҳаволатиб тўпни рақиб жарима майдончасига узатди. Воҳид Шодиев тўпни қабул қилиб олди ва ерлатиб дарвоза олдида турган шериги Салим Мустафоев томон йўналтирди. Салим эса яқин масофадан дарвозани ишғол этди - 1:1.\nИккинчи таймнинг 67-дақиқасида Ватсадзенинг боши билан оширган тўпини Лустица боши билан дарвозага йўллади, Музаффар Абдуллаев тўпни қайтарди, қайтган тўпни яна Лустицанинг ўзи дарвозага жойлаб қўйди - 1:2.\nОгоҳлантиришлар: Жаҳонгир Аҳмадов 10, Стивен Лустица 13, Марко Милич 26, Иқбол Маликжонов 29, Мате Ватсадзе 34.\nЯнгиликлар » Спорт » Суперлига. “Қўқон-1912” ўз уйида “Қизилқум”га ютқазди\n00:24 Суперлига. "Пахтакор" "Қўқон-1912"дан устун келди\n19:45 "Локомотив" ўз майдонида "Қизилқум"ни мағлуб этди\n22:15 Ўзбекистон кубоги. "Қўқон-1912" клуби "Қизилқум"ни енгиб ярим финалга чиқди\n21:01 Суперлига. “Қизилқум” Қўқонда “Қўқон-1912” устидан ғалаба қозонди


«Темурбеклар мактаби»нинг битирувчилари олий ўқув юртларига имтиҳонсиз қабул қилинади (ФОТО) | O'zLiDeP\n«Темурбеклар мактаби»нинг битирувчилари олий ўқув юртларига имтиҳонсиз қабул қилинади (ФОТО)\n- «Темурбеклар мактаби» ёшлар ҳам, ота-оналар ҳам ҳавас қиладиган маскан бўлиши керак. Бунинг учун уларнинг мавқеи, савияси, билим бериш даражаси юқори бўлиши зарур, - деди Шавкат Мирзиёев.\nЗафарбек Исмоилов2019-07-20 15:16:48\n8 синиф битирувчисини кабул килами\nРаъно Базарова 2019-06-27 09:50:33\nТемурбеклар мактаби аввалги харбий йўналишдаги академик лицейлар мавқеининг ошганлиги яхши. Аммо коррупция бўлмайди деб кафолат бера оламизми. Таклифим охирги сухбат жараёнида хар бир вилотдан келган болалар билан сухбат ўтказиш жараёнида ота-оналардан ёхуд яқин қариндошлардан вакил олиб, сухбатнинг шаффофлигини таъминласангиз яхши бўларди. Халқ орасида корупцияга ўрин қолмаганлигини тарқатувчилар ана вакиллар бўларди